Džaferović: Nadam se da ćemo u junu ući u fazu kandidata za članstvo u EU\nNaslovnica NAJNOVIJE Politika Džaferović: Nadam se da ćemo u junu ući u fazu kandidata za...\nPredsjedavajući Predsjedništva Bosne i Hercegovine Šefik Džaferović kazao je danas da je osnovna poruka s današnjeg samita “Evropska unija – zapadni Balkan”.\n“Evropska unija nije kompletna i neće biti kompletna dok se sve države zapadnog Balkana ne uključe u institucije Evropske unije i to je danas vrlo jasno rečeno”, istaknuo je Džaferović u razgovoru za Fenu.\nKao drugu poruku sa samita izdvojio je onu vezanu za pandemiju koronavirusa koja govori o solidarnosti zajedništva jer je ova kriza pokazala da su ljudi i države mnogo više upućeni u jedni na druge.\nSolidarnost koja je, nakon početnog šoka u Evropskoj uniji uzrokovan stanjem u nekim zemljama, iskazana prema zemljama zapadnog Balkana je nešto što zaslužuje poštovanje te je Džaferović naglasio da BiH poštuje i cijeni jer je EU najizdašniji donator zemljama zapadnog Balkana, a posebno BiH.\n“EU daje najsnažniju podršku BiH u borbi protiv pandemije u zdravstvenom smislu te u pogledu revitalizacije naše ekonomije”, dodao je Džaferović.\nKazao je i da je sa samita poslana važna poruka o regionalnoj saradnji država zapadnog Balkana koje trebaju rješavati međusobne odnose na bazi razgovora i dogovora, a tamo gdje to nije moguće potrebno ih je rješavati po principima međunarodnog prava.\nOcijenio je da put u evropske institucije i put ka članstvu u Evropskoj uniji vodi između ostaloga i putem kvalitetne regionalne saradnje.\n“To su najvažnije poruke samita koji dolazi u teškom trenutku kada je cijeli svijet snašla pošast pandemije i kada se cijeli svijet bori protiv tog izazova, a EU je našla snage i načina da se organizira ovakav samit i posveti se zemljama zapadnog Balkana putem videokonferencije” kaže Džaferović.\nKako je naglasio Predsjedavajući Predsjedništva BiH mnogo toga sada zavisi do same Bosne i Hercegovine i odnosa u BiH, kao i od reformi koje treba poduzeti.\n“Nakon njemačko-britanske inicijative iz decembra 2014. godine i značajnih iskoraka BiH na putu ka EU u zadnjih nekoliko godina zbog odnosa unutar BiH i djelovanja politika koje prije svega gledaju svoje interese, a tek onda evropski put BiH, imali smo značajan zastoj”, podsjeća Džaferović.\nIzrazio je nadu da je s tom blokadom završeno nakon odluke Predsjedništva o pokretanju evropskog puta BiH iz tačke zastoja te da će BiH krenuti naprijed, dodajući da je ova kriza pokazala da su ljudi unutar BiH mnogo više upućeni jedni na druge nego što se to može zamisliti.\nTa pandemijska kriza pokazala je, smatra Džaferović, da će se lakše rješavati međusobni odnosi te da će se lakše i jednostavnije provoditi potrebne reforme kako bi BiH postala što kredibilniji kandidat za članstvo u Evropskoj uniji.\n“Nadamo se da ćemo prilikom narednog paketa proširenja, koji će biti u junu, ući u fazi kandidata za članstvo u Evropskoj uniji”, zaključio je predsjedavajući Predsjedništva BiH Šefik Džaferović u razgovoru za Fenu.


KONSTITUISANA SKUPŠTINA OPŠTINE SVILAJNAC: Za predsednika skupštine izabran je doktor Miroslav Marinković | Happy BSC portal\nKONSTITUISANA SKUPŠTINA OPŠTINE SVILAJNAC: Za predsednika skupštine izabran je doktor Miroslav Marinković\nU Svilajncu je konstituisana Skupštine opštine, koja broji 47 odbornika, a za predsednika skupštine izabran je dr Miroslav Marinković.\nZa zamenike predsednika izabrani su Nenad Miladinović i Mikica Mikić, za sekretara novog saziva skupštine postavljena je Katarina Tošić, saopštila je danas Informativna služba opštine.\nU novom sazivu većinu ima koalicija "Svilajnac čuva budućnost" u kojoj je i SPS, a lider je dosadašnji predsednik opštine Predrag Milanović.\nObraćajući se odbonicima, na sednici, održanoj juče u Kulturnom centru, Milanović je objasnio da je "sada izabrano skupštinsko rukovodstvo, pošto je isticao zakonski rok, ali proces formiranja nove opštinske vlasti, nije završen".\nNovo rukovodstvo, izvršni organi opštine, predsednik opštine, zamenici..."biće izabrani u zakonskom roku", dodao je Milanović.\n- Mi smo i dalje otvoreni za saradnju sa svim političkim opcijama i pozivamo ih da u narednom periodu, zajedno radimo u interesu Svilajnca i svih građana - rekao je Milanović, čija je koalicija dobila najviše glasova na izborima 21.juna.


Ponedeljak, 17. septembar 2007.\nPredsednik skupštine Oliver Dulić razgovarao sa ministrom spoljnih poslova Indije\nPredsednik Narodne skupštine dr Oliver Dulić primio je danas ministra spoljnih poslova Indije Ananda Šarmu (Anand Sharma), koji se nalazi u zvaničnoj poseti Srbiji.\nPredsednik Narodne skupštine dr Oliver Dulić primio je danas ministra spoljnih poslova Indije Ananda Šarmu (Anand Sharma), koji se nalazi u zvaničnoj poseti Srbiji. <?xml:namespace>\nU razgovoru je ocenjeno da Indija i Srbija imaju dobre, prijateljske odnose i da ima prostora da se još više unapredi ukupna saradnja dve zemlje, posebno na ekonomskom planu.\nŠto se tiče parlamentarne saradnje, predsednik Dulić je naglasio da je jedan od prioritetnih zadataka Narodne skupštine da se značajno unaprede odnosi između parlamenata Srbije i Indije. Najavio je da će uskoro doći do formiranja parlamentarne grupe prijateljstva sa Indijom, što treba da dorinese stvaranju uslova za intenziviranje međuparlamentarne saradnje. Sagovornici su se složili da bi u što skorije vreme trebalo razmeniti posete delegacija dva parlamenta.


Kako se popunjava obrazac bez koga se ne može u Grčku – korak po korak – GMinfo\n„Ono što eventualno može da zbuni je da u jednom polju se traži kom administrativnom centru pripada određena destinacija“, kaže Todorović i dodaje da su svi turistički agenti spremni da pomognu za te informacije.\n„Sve u cilju da ako dođe do eventualnih problema sa tim putnikom, ako se ispostavi da je pozitivan na koronavirus, da pogranične vlasti i sektor za civilnu zaštitu Grčke tu osobu mogu da kontaktiraju“, objašnjava Todorović.\n„Kroz jedan dan od dobijanja tog mejla, odnosno nekih 24 sata pre početka putovanja, svi putnici treba da dobiju tzv. kju-ar kod koji podrazumeva da oni imaju odobren papir i sa tim papirom mogu da uđu u Grčku“, istakao je Todorović.\n„Ali je važno da sve mejlove koje budu dobijali pre nego što dođu do graničnog prelaza sve to imaju sa sobom, jer će to biti praktično izjednačeno sa važnošću putnog dokumenta tj. pasoša“, naglasio je Todorović.\n„To je brzi test, ono kako po proceduri stoji je da taj putnik koji bude testiran mora da bude 24 sata u izolaciji, možda će to trajati i manje. Ukoliko se ispostavi da je putnik negativan on će nastaviti normalno svoj odmor, a ukoliko se ispostavi da je pozitivan putnik će biti upućen u kovid hotel ili kovid bolnicu najbližu destinaciji na kojoj se nalazi“, zaključio je Todorović.


Novosadski Oktoberfest - SlovoPres\nSlovoPres 16/10/2018 Novosadski Oktoberfest2018-10-16T20:43:55+01:00 Vesti 1 komentar\nU petak i subotu, 19. i 20. oktobra – Novosadski Oktoberfest 2018. sa kompletnim muzičkim programom\nNovosadski Oktoberfest okuplja najznačajnije pivare iz Srbije i regiona, kao i veliki broj muzičara. To je manifestacija u slavu piva, pereca, kobasica, dobre muzike i odličnog raspoloženja. Održava se u Master hali Novosadskog sajma.\nNa ovogodišnjem Novosadskom Oktoberfestu nastupiće Hladno Pivo, Psihomodo Pop, Dejan Petrović Big Band, Zvonko Bogdan, Orthodox Celts… Prošle godine se okupio više od 15.000 posetilaca, popilo se preko 35.000 litara piva najpoznatijih pivara i desetina zanatskih, pojelo preko 5.800 kobasica, a ceo događaj je prošao bez ijedne intervencije policije i hitne pomoći.\nZagrevanje pred manifestaciju uz muziku i pivo na Trgu slobode.\n2018, Novosadski Oktoberfest\nGodišnje liste 2018: sve na jednom mestu\nDejan - 5 novembra, 2018 u 00:57 nema Autor komentara #15989 u Novosadski Oktoberfest od SlovoPres\nPosetio i totalno se razočarao u muziku…\n« Pedeseti poligraf i – povodac\nBlack Light – Miomir Petrović (Laguna) »


► Od aprila kontakt centar gde privrednici inspekciji mogu da prijavljuju\n"Na portalima inspekcija će se nalaziti format za prijavljivanje, gde će moći da prate i tok postupanja sa svojim predmetom", kazao je agenciji Beta rukovodilac Jedinice za podršku koordinacionoj komisiji za inspekcijski nadzor Ministarstva državne uprave i lokalne samouprave Dragan Pušara.\n"U okviru jedinstvenog informacionog sistema za inspekcijski nadzor E-inspektor trenutno se nalazi 36 republičkih inspekcija, a do kraja godine trebalo bi da se pridruži i pet inspekcija Ministarstva poljoprivrede koje su imale prethodno razvijene sisteme", kazao je on.\n"Formiran je i jedinstveni registar subjekata i objekata inspekcijskog nadzora, koji predstavlja kartoteku srpske privrede u kojoj se nalazi više od dva miliona subjekata - firmi, kao i škole, bolnice, obdaništa, fakulteti, koji su takođe predmet nadzora", kazao je on.\n"U Srbiji republički inspekori godišnje urade oko 500.000 nadzora, a gotovo polovina se odnosi na kontrolu hrane i to na ulasku u zemlju, odnosno u prometu", kazao je on.\nPušara je naveo i da u Srbiji trenutno rade 2.384 republička inspektora, "što je tri puta manje od referentnog broja, mereno prema broju stanovnika ili veličini privrede"."U naredne tri godine treba da se zaposli 1.272 u sve 44 republičke inspekcije, konkursi se već sprovode u 11 ministarstava za zapošljavanje 450 inspektora, najviše u Ministarstvu poljoprivrede", rekao je Pušara.\nMinistarstvo državne uprave /\nŠest portugalskih stadiona nije prošlo zdravstvenu inspekciju\nFudbalski savez Portugala saopštio je danas da šest od 15 stadiona, koji žele da budu domaćini mečeva kada se liga nastavi sledećeg meseca, nije prošlo zdravstvenu inspekciju lokalnih vlasti.\nFondacija Slavko Ćuruvija podnela je danas prijavu Regulatornom telu za elektronske medije (REM) protiv televizije Kopernikus jer je kako se navodi, emitovanjem programa koji vodi poslanik SNS...


Održana 19. sednica Skupštine opštine Bela Crkva (VIDEO)\nAutor : infobc.rs\tDec 03, 2018\nU Beloj Crkvi održana je 19. redovna sednica SO Bela Crkva. Na sednici kojoj je prisustvovalo 30 odbornika razmatrane su četiri tačke dnevnog reda. Razmatranje Informacije o izvršenju budžeta opštine za period od 01.01.2018 do 30.09.2018. godine bila je uvodna tačka koju je obrazložila Svetlana Kitanović, načelnica odeljenja za finansije i društene delatnosti, a objavio je portal Infobc.rs.\nInformacija o izvršenju budžeta opštine za prvih devet meseci 2018. godine usvojena je većinom glasova prisutnih odbornika, pa se pristupilo razmatranju Odluke o drugom rebalansu budžeta opštine Bela Crkva za 2018. godinu, objavio je portal Infobc.rs.\nPredsednik SO Bela Crkva Marjan Aleksić ocenio je da je sednica SO Bela Crkva protekla u najboljem mogućem redu, ali i da su pojedini odbornici opozicije pokušali da iznose primedbe koje nisu argumentovane, da su ih predstavnici stručnih služni dematovali i ukazali na to gde greše i pojasnili im šta je izvršenje budžeta, a šta završni račun.„Na sednici je bilo i pitanje oko izgradnje pijace u Beloj Crkvi. Mogu da kažem da je ovo veoma značajan projekat za našu opštinu i da radovi napreduju predviđenom dinamikom. Što se tiči cena zakupa tezgi na novoj pijaci, po mojim saznanjima, cene će ostati iste, a eventualmo može doći i do smanjenja cena zakupa tezgi“ – rekao je Aleksić,a objavio je portal Infobc.rs.\n„Mogu reći da se ovaj rebalans budžeta za 2018 godinu, uglavnom zasniva na zahtevima korisnika, da se vodilo računa o prihodima za deset meseci, kao i o potrebama korisnika do kraja godine. Kada se radi o rashodnoj strani drugog rebalansa budžeta, imamo povećanje kod komunalne delatnosti, putne infrastrukture, kod zaštite životne sredine i primarne zadravstvene zaštite, što najviše i interesuje stanovnike opštine Bela Crkva“ – objasnila je Svetlana Kitanović,a objavio je portal Infobc.rs.\nIzvor, foto i video: Infobc.rs\nPogledajte video portala infobc.rs sa 19. redovne sednice SO Bela Crkva:


Tači tvrdi da su komičari pokušali da razgovaraju i sa njim\nIzvor: RTS, 11.Jul.2019, 11:01\nKosovski predsednik Hašim Tači preneo je da mu je makedonski premijer Zoran Zaev rekao da je postao žrtva varanja, a sve što je rekao o navodnoj podeli Kosova su glasine, dezinformacije i informacije iz "Sputnjika" i ruskih glasila.\n"Lično se izvinio meni i Kosovu", rekao je Hašim Tači novinarima u Prištini, nakon oproštajnog >> Pročitaj celu vest na sajtu RTS << sastanka sa šeficom Euleksa Aleksandrom Papadopulu.\nDodao je da je Zaev naglasio da ono o čemu je razgovarao sa komičarima ne stoji u odnosu na Kosovo i istovremeno je naglasio da nema činjenice, nema dokaza o tačnim informacijama o onome što je rekao.\nTači je dodao da su "odnosi između Kosova i Makedonije bili i da i dalje ostaju dobri".\nTači je, takođe, otkrio da su ruski komičari pokušavali da uspostave telefonske razgovore sa njim pre sedam meseci, ali da su institucije u tom slučaju bile krajnje oprezne.\nMakedonski premijer Zoran Zaev naseo je na prevaru grupe ruskih komičara koji su ga ubedili da razgovara sa bivšim ukrajinskim predsednikom Petrom Porošenkom i generalnim sekretarom NATO-a Jensom Stoltenbergom.\nKomičar koji se predstavio kao predsednik Ukrajine obećavao je makedonskom premijeru da će mu za 100.000 evra "završiti" pitanje crkve kod vaseljenskog patrijarha Vartolomeja. Komičar koji se predstavljao kao Stoltenberg nudio je Severnoj Makedoniji ubrzano članstvo u NATO-u. A Zoran Zaev im je, između ostalog, govorio i o Srbiji.\nBlic: SA VUČIĆEM PORUKE, SA TAČIJEM RAZGOVOR Zaev se izvinjavao i objašnjavao da je bio žrtva neslane šale\nNasankani Zaev zvao Tačija, pisao Vučiću; "I Tači i Vučić znaju da mi ne znamo"\nIzvor: B92, 11.Jul.2019\nSkoplje -- Premijer Severne Makedonije Zoran Zaev izjavio je danas da je razgovarao sa predsednikom privremenih kosovskih institucija Hašimom Tačijem...On je dodao i da je razmenio poruke sa predsednikom Srbije Aleksandrom Vučićem...Kako je preneto Tanjugu iz kabineta Zaeva on je to jutros izjavio...


Predstavnik Ministarstva zdravlja posetio Dom zdravlja Novi Pazar | - Sandžak Danas Predstavnik Ministarstva zdravlja posetio Dom zdravlja Novi Pazar – – Sandžak Danas\nHome Vijesti Predstavnik Ministarstva zdravlja posetio Dom zdravlja Novi Pazar\nmar 03, 2020, 19:48 pm\nDom zdravlja Novi Pazar posetio je danas Predrag Životić, koordinator za grantove, iz Jedinice za koordinaciju projekta pri Ministarstvu zdravlja, gdje se sastao sa direktorom ove ustanove kao i sa članovima tima iz projekta. Životić se takođe upoznao sa opremom koja je dodeljena novopazarskom Domu zdravlja kroz projekat “Dodatnog finansiranja za Drugi projekat razvoja zdravstva Srbije” preko Vlade Republike Srbije iz sredstava zajma Svetske banke.\nNovopazarski Dom zdravlja se u julu prošle godine prijavio za javni poziv koji je bio raspisan od Ministarstva zdravlja Republike Srbije i tom prilikom omugućena su mu sredstva koja su iskorišćena za dječiji dispanzer, konkretno za kupovinu koloskopa i mikroskopa. Tim povodom Dom zdravlja je danas posjetio Predrag Životić, koordinator za grantove, iz Jedinice za koordinaciju projekta pri Ministarstvu zdravlja u cilju redovnog praćenja i konsultacija projekta. Životić je istakao da oprema koja je kupljena od dobijenih sredstava od velikog značaja prvenstveno za građanke Novog Pazara.\nVrijednost projekta je 3 miliona i 500 hiljada dinara i od sredstava 30 % ide za opremu, 30% za stimulaciju i ostalo je za edikucaiju i pribor. Predstavnici Doma zdravlja dodaju da će oprema koja je kupljena od ovih sredstava će imati veliki značaj u budućnosti, a jedna od koristi je rano otkrivanje raka grlića materice.\nProjekatom “Dodatnog finansiranja za Drugi projekat razvoja zdravstva Srbije” preko Vlade Republike Srbije iz zajma Svjetske banke obuhvaćena su 83 Doma zdravlja u Srbiji.\nPrevious Post(VIDEO)Erdogan putem Vibera pozvao povrijeđenog turskog državljanina! Next PostMinistri Ljajić i Udovičić o razvoju i promociji novopazarskog sporta


Evropskoj komisiji: Mediji u Srbiji pod stalnim pritiskom vlasti - safejournalists\nSunday October 22nd, 2017) Monday October 23rd, 2017) IJASMain\nBEOGRAD, 22.10.2017. – Ekspertska misija za zaštitu novinara u Krivičnom zakonu (TAIEX), koja deluje pri Evropskoj komisiji, ocenila je u izveštaju za Srbiju da su mediji pod stalnim pritiskom vlasti.\n“Zbog kontrole koju vlada ima nad televizijama i radijskim stanicama, onlajn mediji postaju veoma važni izvori vesti, ali je problem u tome što su ti mediji pod stalnim pritiskom vlade i lokalnih vlasti”, navodi se u izveštaju u koji je agencija Beta imala uvid.\n“Izvori nezavisnih i nepristrasnih informacija su malobrojni i njima je veoma teško da opstanu u ekstremno fragmentiranom medijskom tržištu”, navodi se u tom izveštaju.\n“Zabeleženi su i mnogi slučajevi ometanja rada novinara, kao što su zabrane prisustva konferencijama za novinare, ometanje prava na pristup informacijama od javnog značaja, skrivanje informacija o javnim aktivnostima lokalnih političara”, piše u izveštaju.\n“Zbog velikog broja medija i ekonomske krize, kao i zbog ukupnog budžeta za oglašavanje od 160 miliona evra, mediji većinom nisu samoodrživi”, piše u izveštaju.\nNavodi se i da “dodatni problem predstavlja činjenica da je od ukupno 191 konkursa za sufinansiranje medijskih projekata od javnog interesa, u čak 132 uočena neka vrsta nepravilnosti”.\nBeta, Beograd, 22/10/2017\nekspertska misijaEvropska komisijapritisciTAIEX


KO ĆE NA RAZGOVOR O KOSOVU? Šešelj tvrdi da Vučić hoće Nobela za mir, SPC, SANU i DSS spremni da pričaju - GlobalCir\nPredsjednik Srbije Aleksandar Vučić pozvao je sve građane na dijalog o Kosovu i Metohiji, a opoziciji je poručio da želi dijalog i da je spreman za njega. Pored opozicije, poziv će dobiti i SANU, SPC kao i nevladina udružnje. Svi oni spremni su za dijalog, međutim opozicija je i u ovom slučaju podieljena.\nZoran Živković je konkretno poručio da se pozivu neće odazvati, a Vojislav Šešelj je dijalog ocijenio kao “čistu glupost”. Predsjednik Demokratske stranke Srbije (DSS) Miloš Jovanović rekao je da je najava predsjednika Aleksandra Vučića o otvaranju društvenog dijaloga o Kosovu dobra prilika da se otvori i dijalog o evropskim integracijama jer su, kako je naveo, ta dva procesa povezana. Jovanović je za Betu rekao da će se DSS odazvati pozivu na dijalog zbog važnosti teme, ali je dodao da dijalog za tu stranku dolazi u obzir samo ako će se razgovarati o strategiji očuvanja Kosova u sastavu Srbije, “pa makar ona podrazumijevala duži historijski period”.\n“Dijalog može da se vodi samo o tome kako na najbolji način štititi teritoriju Srbije u koju spadaju i Kosovo i Metohija. Treba iznijeti elementarne istine da ne treba žuriti sa konačnim rešenjem, to je megalomanska ambicija. Takvi sukobi se rješavaju decenijama”, kazao je Jovanović.\nPrema njegovim riječima, najlogičnije i najoperativnije je da dijalog liči na konsultacije u kojima bi politički, ali i društveni akteri poput Srpske pravoslavne crkve i SANU, iznijeli svoje stavove i “sučelili mišljenja ako je potrebno”.\n“Srbija treba da jača jer sada nije u poziciji da zadovolji sve svoje nacionalne interese. Treba obezbijediti nesmetan život Srbima na Kosmetu, ekonomski prosperitet, a to se ne može postići tako što će se davati dodatni legitimitet secesionističkim institucijama u Prištini. To je uzak ali jedini put, sve ostalo je šarena laža”, kazao je lider DSS-a.\nMinistar spoljnih poslova Srbije Ivica Dačić rekao je da za Kosovo treba naći održivo rešenje, ali sumnja da se o tome može postići konsenzus.\n“Mora da se udari na razlog zbog čega postoje sukobi, da se riješi uzrok svih problema inače će taj problem biti trajno prisutan”, rekao je Dačić poslije razgovora sa šeficom bugarske diplomatije Ekaterinom Zaharievom.\nGovoreći o unutrašnjem dijalogu o Kosovu, Dačić kaže da smatra da ne može biti konsenzusa, ali da može biti pokušaja da se razgovara i da svako iznese svoje mišljenje.\n“Moji stavovi su jasni i poznati svima, o tome pričam već deset godina”, rekao je Dačić i dodao da bi bio srećniji da se o tom oziiljno razgovaralo prije 10 godina.\nLider Srpske radikalne stranke (SRS) Vojislav Šešelj smatra da je najava predsjednika Srbije Aleksandra Vučića o otvaranju društvenog dijaloga o Kosovu čista glupost i da tu nema više šta da se priča.\n“Ja sam dijalog o Kosovu završio. Šta ima više da se vodi dijalog”, rekao je Šešelj agenciji Beta. On je dodao da Srbija treba da prekine briselske pregovore jer idu u korist Albanaca i da Rusija treba da bude “sila zaštitnica”.\n“Ako je Aleksandar Vučić zamislio da Nobelovu nagradu za mir treba da dijeli sa Hašimom Tačijem, treba da razmisli šta će srpski narod o tome da misli”, zaključio je Šešelj.\nPredsjednik Pokreta Dveri Boško Obradović rekao je da poziv predsednika na dijalog o Kosovu predstavlja pripremu javnosti za priznanje Kosova i izbacivanje pokrajine iz ustavne preambule.\n“Dačićeva i Vučićeva vlast već je priznala nezavisno Kosovo, napravila granicu sa Kosovom i Metohijom i ukinula srpske državne institucije potpisujući antiustavni Briselski sporazum. Sada je na red došlo javno međunarodno priznanje nezavisnog Kosova od naših vlasti i prihvatanje da lažna država dobije stolicu u UN-u”, naveo je Obradović.\nOn dodaje da predsjednik države sada pokušava da pripremi teren za to i da u sopstvenu izdaju Kosova uvuče i druge dijelove srpskog društva. Predsjednik Dveri je rekao da nema problem da sve to kaže Vučiću i u lice, ali da će odluku o tome da li će se odazvati njegovom pozivu doneti kada poziv dobije.\n“Ne želimo da učestvujemo u Vučićevim pozorišnim i medijskim predstavama. Mada osjećam određeno zadovoljstvo da mu u lice ponovim ono zbog čega sam dobio više opomena i kazni na sjednici Skupštine Srbije: da je izdao Kosovo i da će pred budućim generacijama biti obilježen kao – da citiram akademika i predsjednika Političkog savjeta Dveri Kostu Čavoškog – veleizdajnik”, dodao je on.\nPredsjednik Nove stranke, Zoran Živković, ranije je rekao da je Vučićev poziv opoziciji licemjeran i jer je predsjednik ljude sa kojima treba da razgovara više puta nazivao pogrdnim imenima.\nŽivković je poručio da se neće odazvati pozivu na dijalog, koji bi prema njegovim riječima, trebalo da se vodi kako u Skupštini, tako i među svim relevantnim političkim činiocima.\nLider građanske inicijative SDP Oliver Ivanović ideju predsednika Vučića ocjenjuje kao dobru i dodaje da su takvu ideju imali i Zoran Đinđić, Vojislav Koštunica i Boris Tadić.\n“Angažovanje na formiranju zajedničkog stava koji bi preživeo jedan izborni ciklus bilo bi jako važno, mada mislim da je to dosta teška misija”, rekao je Ivanović za agenciju Beta.\nPrema njegovim riječima, važno je predvidjeti ishod tog dijaloga jer, kako je naveo, “u ozbiljan dijalog o statusu i ostalim temama se ne može ući bez jasnog rezultata”.\nKaže da je trenutna situacija takva da Srbi u kosovskim Albancima nemaju sagovornike.\n“Albanci smatraju da je Kosovo nezavisno, a mi ne mislimo tako”, kazao je Ivanović i dodao da među albanskim liderima na Kosovu ne postoji niko toliko jak i dominantan da bi na sebe mogao da preuzme vođenje tako ozbiljnih razgovora. Albanci, generalno, ne osjećaju potrebu za tim. A ako se razgovori ponovo otvore na osetljive teme (pitanje statusa), moramo imati albanskog lidera koji je pandan Vučiću. Naš predsjednik je dovoljno jak, ali oni nisu”, ocenio je Ivanović.\nIz SPC poručuju da će Crkva “rado pomoći državnom vrhu”, a spremnost da daju svoje mišljenje iskazao je i generalni sekretar SANU Marko Anđelković. “Predsjednik Republike učinio bi čast SANU ako bi pozvao članove Akademije da iznesu svoje mišljenje o temema važnim za naše društvo, pa tako i o KIM”, rekao je Anđelković za Novosti.\nPredsjednica Fonda za političku izuzetnost Sonja Liht kaže da će odluku o tome da li će prihvatiti poziv donijeti poslije konsultacija sa svojim timom, ali smatra da je dijalog o svim ključnim pitanjima u društvu neophodan.\nOna smatra da bi bilo dobro da u takvom dijalogu učestvuju sve strukture – od Akademije nauka i umjetnosti, univerziteta, civilnog društva, nezavisnih istraživačkih institucija, medija , privrednih subjekata. “Naravno, on podrazumijeva i učešće donosilaca odluka, predstavnike vlasti i političke opozicije”, napominje Liht.


Pašalić: Ministarstvo će sufinansirati izgradnju sistema za navodnjavanje - Akta.ba\n22.07.2021. 11:34 / Izvor: SRNA\nMinistar poljoprivrede, šumarstva i vodoprivrede Republike Srpske Boris Pašalić rekao je da resorno ministarstvo ne može da refundira troškove nastale zbog ovogodišnje suše, ali može da pomogne da se suša preduprijedi izgradnjom sistema za navodnjavanje.\n"Resorno ministarstvo sufinansira svakog poljoprivrednog proizvođača sa 30 odsto sredstava koji se odluči da investira u sistem za navodnjavanje", rekao je Pašalić danas novinarima u Banjaluci.\nOn je dodao da postoje globalne procjene da će suša u budućnosti biti sve veći problem, zbog čega je potrebno da poljoprivredni proizvođači razumiju da neće biti moguće proizvoditi čak ni ratarske kulture bez navodnjavanja.\n"Potrebno je da poljoprivredni proizvođači investiraju u sistem za navodnjavanje, a resorno ministarstvo će im pomoći kroz podršku koju imamo u agrarnom bucetu", istakao je Pašalić.\nOn je rekao da je još rano govoriti o procjeni štete od suše i iznosu u smislu vrijednosti proizvodnje.\n"Zbog suše očekujemo probleme prije svega sa proizvodnjom kukuruza, jer u nekim područjima gdje postoje pjeskovita zemljišta ova biljka nije u onoj kondiciji u kojoj bi trebala da bude", pojasnio je Pašalić.\nPašalić je rekao da je u Republici Srpskoj završena žetva pšenice i da su dobri prinosi, a prosječni veći od šest tona po hektaru.\n"Kvalitet zrna je dobar, a cijena pšenice je 36 feninga po kilogramu i više. Poljoprivredni proizvođači su zadovoljni, a Vlada Republike Srpske je isplatila 300 KM po hektaru prije 10 dana", zaključio je Pašalić.\nVlada RS popisuje sefove svih fizičkih i pravnih lica


"Mir i bezbjednost" u Turskoj: Preko noći uhapšeno preko 3.500 ljudi - Vijesti.me\nU AKCIJI UČESTVOVALO PREKO 80 HILJADA POLICAJACA\nViše od 3.500 ljudi je uhapšeno u akcijama policije, žandarmerije i obalske straže širom Turske, kazali su obavještajni izvori, a prenosi turski Hurijet.\nU noći između petka i subote je uhapšeno čak 3.609 ljudi u akcijama nazvane "mir i bezbjednost".\nPolicija je navela da je od uhapšenih, 2.282 ljudi bilo na potjernicama.\nPolicija je zaplijenila 81 vozilo, 91 pištolj i 91 lovačku pušku, preko 80 hiljada pakovanja švercovanih cigareta, skoro 700 švercovanih mobilnih telefona, 762 litra alkohola bez akcize i 103 istorijska artefakta.\nU akciji policije je učestvovalo preko 80 hiljada službenika.\nОптимус Праjм 1 godinu i 9 mjeseci\nNato standardi ;)


19 Jul 2021 - srna - SRPSKA ĆE I DALJE BITI FAKTOR U ENERGETSKOM SEKTORU U REGIONU\nMinistar energetike i rudarstva Republike Srpske Petar Đokić poručio je da je cilj da Srpska i dalje bude faktor u energetskom sektoru regiona s obzirom na svoje kapacitete i planove u tom smislu.\n"Najvažniji plan je razvoj našeg energetskog sistema, te izgradnja novih proizvodnih objekata, ali i unapređenje načina upravljanja energijom nakon što je proizvedemo i distribuišemo krajnjem potrošaču i korisnicima", rekao je Đokić novinarima u Banjaluci uoči tematske stručne rasprave "Distributivna djelatnost – izazovi na novom putu", koju organizuje resorno ministarstvo.\nOn je istakao da je energetski sistem Srpske ozbiljno krenuo u proces tranzicije, kao i u restrukturisanje javnog preduzeća "Elektroprivreda Srpske".\nĐokić je rekao da je u pet distributivnih firmi ovog velikog preduzeća sproveden proces restrukturisanja i reorganizacije, odnosno da su razdvojene djelatnosti – proizvodna, mrežna i snabdijevanje.\n"To je sada nova konfiguracija odnosa u našem energetskom sistemu, što u prvim mjesecima primjene daje pozitivne rezultate. Naravno, sistem je potrebno i dalje dograđivati i popravljati u smislu unapređenja poslovanja", rekao je Đokić.\nOn je najavio da u narednom periodu slijedi i restrukturisanje proizvodnih preduzeća po sličnom modelu.\n"Meni je važno da smo kao Vlada imali hrabrosti donijeti novi Zakon o električnoj energiji, a završna faza primjene ovog akta krenuće početkom naredne godine. U tom smjeru, imali smo intenzivne odnose i dobru komunikaciju sa našim partnerima i organizacijama iz međunarodne zajednice poput Američke agencije za međunarodni razvoj /USAID/", naveo je on.\nĐokić je dodao da je važna saradnja bila i sa Sekretarijatom Energetske zajednice na planu sprovođenja smjernica i direktiva EU, a sve sa ciljem da se energetski sektor regiona uskladi sa standardima i da u budućnosti funkcioniše na tržišnim principima.\nDirektor Projekta asistencije energetskom sektoru USAID-a Mak Kamenica rekao je da je cilj usklađivanje energetskog sektora u BiH sa propisima EU radi povezivanja regionalnih tržišta, kao i da lokalni potrošači mogu birati od koga i po kojim uslovima žele kupovati struju.\n"`Elektroprivreda Srpske` je prva u BiH koja je krenula u proces razdvajanja djelatnosti, a slično će uslijediti i u Federaciji BiH", rekao je Kamenica.\nCilj današnje stručne rasprave jeste da se rasvijetle svi aspekti zakonom propisanog nivoa nezavisnosti operatora distributivnih sistema, kroz iskustva kompanija u okruženju koja su već prošla proces razdvajanja djelatnosti.\nUčesnici ovog skupa su i predstavnici rukovodstva "Elektroprivrede Srpske", Regulatorne komisije za energetiku Srpske, EBRD-a u BiH, operatora distributivnih sistema iz Srbije, Sjeverne Makedonije, Ukrajine, Gruzije i drugi.


Dodelom nagrada i priznanja „Aleksandar Lifka” najboljim filmskim ostvarenjima, na Letnjoj pozornici na Paliću spuštena je zavesa 24. Festivala evropskog filma.\nI pored otežavajućih finansijskih okolnosti, Festival na Paliću je, zahvaljujući svesrdnom trudu i integritetu Radoslava Zelenovića, direktora festivala, i Petra Mitrića, selektora, kao i ostalih učesnika, održan kako dolikuje. Zabeležena je velika poseta publike, kao i eminentnih gostiju. Prestižnu nagradu „Aleksandar Lifka” za doprinos evropskom filmu dobili su srpski glumac Slavko Štimac i britanski scenarista i režiser Kristofer Hampton. „Zlatni toranj” osvojio je film „Park Sofije Egzarhu”, a nagrada za najbolju režiju pripala je Heleni Hegeman za „Preterani aksolotl”.\nPred kraj manifestacije stigla je i važna vest koja potvrđuje vrednost i dobru tradiciju Festivala evropskog filma Palić – uvršten je među 26 najznačajnijih evropskih festivala (od ukupno čak 715 koji su uzeti u razmatranje), po mišljenju međunarodnog žirija Asocijacije evropskih festivala.\n– Na mapi evropskih filmskih festivala, po čemu je Festival na Paliću izniman?\n– Koji su razlozi da se jedini domaći festival evropskog filma i sledeće godine održi?\n– Da li se 24. Palićki festival, za razliku od prošlih godina, izdvojio po nečemu?\n– Koji film s Palića po Vašem mišljenju ove godine zavređuje posebnu pažnju?\nZelenović: Nemam nameru da se mešam u odluku žirija, ali za mene je apsolutni favorit film „Bez ljubavi” ruskog reditelja Andreja Zvjaginceva. Reč je o remek-delu koje me je zakucalo za ne baš udobno sedište, i kojem predviđam jako dobar bioskopski život. Takođe bih izdvojio fantastičan film „Jupiterov mesec” hrabrog mađarskog reditelja Kornela Mundruca, o imigrantima iz Sirije, koji je ovim filmom podelio šamare sopstvenom narodu zbog odnosa prema izbeglicama da mi uopšte nije jasno kako je dobio pare za taj projekat. Ljudi iz ekipe filma su nam rekli da nemaju skoro nikakvo prikazivanje, ali su oni kao umetnici svoj deo posla završili.\nKarl: Program je bio dobar i ujednačen. Mislim da je otvarajući film „Na duši i telu”, dobitnik Zlatnog medveda u Berlinu, doprineo atraktivnosti selekcije.\nTags festivalfestival evropskog filmaIvan KarlPalićradoslav zelenović\nANGAŽOVANI FILM OKOSNICA 25. PALIĆA INTERVJU, IVAN KARL: Niš treba da bude udarni letnji festival GENOCID, KURT, ISIS I TRAMP: Počinje 11. Međunarodni festival dokumentarnog filma BELDOKS DO NEDELJE 27. MAJA: Festival italijanskog filma u Jugoslovenskoj kinoteci


Milan Milutinović na sahrani Micotakisa u ime Vučića\nKako saznaje "Blic", specijalni izaslanik predsednika Srbije Aleksandra Vučića na sahrani bivšeg grčkog premijera Konstantina Micotakisa, danas popodne na Kritu, je nekadašnji predsednik Milan Milutinovic, inače prijatelj porodice Micotakis.\nPorodica je insistirala da se na sahranu ne donose venci - već da se uplati dobrovoljni prilog na račun fondacije koja se bavi pošumljavanjem planina na Kritu, rečeno je "Blicu".\nBivši grčki premijer Konstantin Micotakis preminuo je 29. maja u 98. godini.\nMicotakis, rođen 1918. godine, napustio je politiku 2004. godine, povukavši se iz Parlamenta kao poslanik sa najdužim stažom u Grčkoj.\nBio je predsednik grčke vlade od 1990. do 1993, a poslanik je bio od 1946. sa desetogodišnjim prekidom tokom i neposredno nakon perioda vlasti vojne hunte u Grčkoj od 1967. do 1974. godine.\nTokom Drugog svetskog rata bio je aktivni pripadnik pokreta koji se borio protiv nacističke okupacije njegovog rodnog ostrva Krit.\nVulin predvodi delegaciju Srbije na sahrani Bulatovića, položio venac u ime Vučića


Vesti online / Vesti / Svet / "Bitku za Arktik Amerika je već izgubila"\n"Bitku za Arktik Amerika je već izgubila"\nPisanja zapadnih medija o tome da je obalska straža SAD odustala od održavanja vojnih vežbi na Arktiku zbog straha da će se jedini američki teški ledolomac pokvariti, a tada bi morala da traži pomoć od Rusije, nisu iznenadila ruske eksperte.\nAmerika je zakasnila...\nTakav strah od fijaska je, objašnjavaju stručnjaci, opravdan ako se uzme u obzir činjenica da SAD nemaju svoju ledolomačku flotu.\nU ovom trenutku, SAD imaju samo jedan teški ledolomac - "Polarnu zvezdu", koja ima više od 40 godina. Osim toga, postoje i dva manja ledolomca, ali jedan od njih više nije u upotrebi i koristi se kao izvor rezervnih delova. Treći brod srednje tonaže - "Hili", napravljen je prvenstveno za naučna istraživanja.\nSAD nameravaju da naprave novih šest ledolomaca, a u najboljem slučaju, oni bi na Arktiku mogli da se pojave tek za pet godina. Prema preliminarnim procenama, svaki od njih će koštati oko 910 miliona dolara. Američki političari priznaju da su SAD, ignorišući taj region, izgubile budući glavni morski put između Azije i Evrope i kontrolu nad okeanom.\nRanije je Arktik bio arena vojnog suparništva između Sovjetskog Saveza i SAD. Obe zemlje su u regionu raspoređivale su atomske podmornice, strateške bombardere i taktičku avijaciju. Međutim, posle raspada SSSR-a, Pentagon je izgubio interesovanje za Arktik. Povratkom Rusije u arktičku zonu SAD su rešile da se ponovo aktiviraju i započnu borbu za taj region.\nRuski eksperti sumnjaju da SAD mogu da pariraju Rusiji u toj oblasti i navode da je Amerika zakasnila sa jačanjem svog prisustva na Arktiku. Pentagon će stvoriti specijalne arktičke snage, ali se to čini prilično kasno. Procenjuje da Amerikanci sada u arktičkom regionu kaskaju za Rusijom oko deset godina.\nKako umanjiti rusku dominaciju?\n- Ta situacija je posledica određene opuštenosti Amerikanaca posle raspada SSSR i onoga što se dešavalo devedesetih godina i početkom dvehiljaditih. Oni apsolutno nisu obraćali pažnju na taj region, već su imali druge interese - Avganistan, Irak, na šta su potrošene stotine milijardi dolara. Arktik je tih godina bio napušten, zaboravljen, a Rusija je tek u poslednjih desetak godina povećala svoje mogućnosti i posvetila se izgradnji flote ledolomaca, raspoređivanju vojnih garnizona itd. Rusija je otišla daleko u razvoju ledolomačke flote, uključujući i proizvodnju nuklearnih podmornica - kaže vojni ekspert Vasilij Dandikin.\nMoskva je poslednjih godina preduzela niz mera kako bi osigurala zaštitu sopstvenih interesa u arktičkom regionu. Pre svega, Rusija na taj način dobija mogućnost da kontroliše Severni morski put, kao važnu transportnu arteriju; štiti svoja bogatstva u vodama Severnog ledenog okeana - naftu i gas, kao i druga prirodna bogatstva, i što je najvažnije, štiti ruske severne granice - od 38.000 kilometara granice arktičke obale, čak 22.000 kilometara pripada Rusiji.\nZbog toga, SAD nameravaju da ulože milijarde dolara u ledolomce kako bi umanjile "dominaciju Rusije na Arktiku". Sve češće se iz Vašingtona čuje da tek predstoji borba za taj region i da bi on mogao postati zona "vojnih napetosti i konkurencije".\nMeđutim, eksperti navode da je Amerika na Arktiku inferiornija od Rusije i po svom potencijalu i tehnološki, a neki američki mediji ističu da su "SAD tu bitku već izgubile".\nKako Amerika pokušava da potčini -...\nSVET NATO sve više vežba oko ruskih granica, Rusija spremna da odgovori\nSVET Preti li sudar najmoćnijih sila na Arktiku?\nSVET Putin čuva severnu granicu: Šta sve Rusi spremaju za Arktik\nSVET Američki general: Rusija stvarno ima supersonično oružje\nTači i Haradinaj čestitali Uskrs po...\n09:01 >> 12:30\nRijana se udaje za milijardera, a on izgleda...\n11:11 >> 12:10\nSrbija i RS grade tri elektrane na Drini\nŠpanci u Junajtedu nezadovoljni Solskjerovim...


RTS :: Simbol Novog Pazara uskoro u novom sjaju\nNauka Simbol Novog Pazara uskoro u novom sjaju\npetak, 22. okt 2021, 08:13 -> 08:21\nNa gradskom bedemu, koji se nalazi u kompleksu novopazarske tvrđave prepoznatljive po Kuli motrilji iz osmanskog perioda, počela je treća faza zaštitnih arheoloških istraživanja. Ceo komleks smešten je u Gradskom parku u blizini stare čaršije. Novopazarska tvrđava proglašena je za spomenik kulture od izuzetnog značaja u Srbiji.\nPre pet vekova zbog svog strateškog položaja bio je glavna odbrana Novog Pazara - u skorijoj istoriji opisan u pesmi Kad pogledam sa bedema, vidim divan grad – simbol ovog kraja uskoro će zablistati novim sjajem.\nRekonstruiše se letnja pozornica, kula Motrilja – prepoznatljiv detalj sa grba Novog Pazara, kao i ostaci kule Džephane – koja je služila kao magacin za municiju, baruthana i zindan ili zatvor iz osmanskog perioda.\n„U toku ove tri kampanje otkrili smo vrlo znacajne objekte. Za postojanje nekih od njih smo znali i ranije na osnovu starih dokumentarnih fotografija ali neki objekti su bili iznenađenje i za nas arheologe“, kaže Vladan Vidosavljević, arheolog u Muzeju Ras u Novom Pazaru.\n„Ono što je fokus ove sezone jeste da ustanovimo veze između zindana i objekata koji se kasnije nalaze kako istorijske tako i funkcionalne veze. Sa druge strane, dakle sva ova tri objekta zajedno sa samim bedemom koji se na ovaj način otkriva do kraja omogućiće da se na pravi način ne samo za Novi Pazar nego i za čitav region jedan ovakav spomenik postuje onako kako on zaista zaslužuje“, ističe Mustafa Baltić, arheolog u Muzeju Ras u Novom Pazaru.\nCilj Grada Novog Pazara je da se sačuva kulturno nasleđe, ali i unapredi turistička ponuda ovog kraja, uz napomenu da se slični restauratorski radovi planiraju i na spomenicima hrišćanske kulture u ovom kraju.\n„Na ovoj lokaciji ćemo imati više sadržaja da ćemo imati pozornicu da mogu da se dešavaju odgovarajuće aktivnosti: koncerti, književne večeri folklorne manifestacije, imaćemo deo vezan ka gradu, kod kule Džephane. Jedan jako lep vidikovac“, navodi Dejan Beloica, direktor Turističke organizacije Novi Pazar.\nNovopazarsku tvrđavu podigao je turski vojskovođa Isa-beg Isaković, osnivač grada Novog Pazara, a pretpostavlja se da su kule motrilja i Džephana sazidane su u drugoj polovini 19. veka.


Javni pozivi za sufinansiranje mera za smanjenje aerozagađenja - Užice online\nDozvoljeno učešće objektima koji su u postupku legalizacije\nGrad Užice raspisao je javni poziv za privredne subjekte i konkurs za fizička lica za dodelu podsticaja za mere smanjenja aerozagađenja u tom gradu.\nCilj javnog poziva je smanjenje aerozagađenja iz individualnih izvora, saopštila je gradska uprava. Ukupna vrednost tih subvencija namenjenih privrednicima i fizičkim licima je 45.000.000 dinara, a najveći iznos pojedinačne subvencije do 200.000 dinara.\nNajveći iznos sredstava, 30 miliona dinara namenjen je za nabavku i ugradnju kotlova na gas, gde je maksimalno učešće grada i države do 100.000 dinara sa PDV-om po jednoj prijavi, odnosno do 50 odsto ukupne vrednosti radova po prijavi, sa porezom na dodatu vrednost (PDV).\nZa nabavku i ugradnju toplotnih pumpi namenjeno je pet miliona dinara a maksimalno učešće Grada i Republike je do 200.000 dinara sa PDV-om po prijavi, odnosno do 50 odsto ukupne vrednosti radova po prijavi. sa PDV-om.\nO prijavama za subvencije više informacija može da se nađe na SLEDEĆEM LINKU.\nKako se dodaje, 10 miliona dinara namenjeno je za nabavku i ugradnju kotlova ili etažnih peći, peći i šporeta, do 100.000 dinara sa PDV-om po jednoj subvenciji ( ili do 50 odsto ukupne vrednosti radova po prijavi sa PDV-om) za kotlove i peći na pelet u sistemu grejanja.\nZa peći i šporete na pelet predviđen je maksimalan iznos od 70.000 sa PDV-om po jednoj subvenciji.\nPrvi put ove godine dozvoljava učešće na konkursu fizičkim licima, odnosno objektima koji su u postupku legalizacije.\nUslov za to je da su predata sva potrebna dokumenta do izdavanja rešenja o legalnosti odnosno o ozakonjenju objekta, izveštaj o zatečenom stanju i elaborat geodetskih radova za sve mere, osim one koja se odnosi na nabavku kotlova na gas.\nPrvi put za subvencije mogu da konkurišu sva fizička lica sa teritorije grada, bilo da je reč o gradskim ili seoskim mesnim zajednicama.\nVlasnici stanova u stambenim zgradama koji nemaju uslove za priključenje na gradski toplovod takođe mogu da računaju na subvencije ukoliko ispune neophodne uslove.\nIzvor: novaekonomija.rs/uzice online


Sonćanke u Vrnjačkoj Banji\nVrnjačka Banja je proteklog vikenda bila domaćin tradicionalne manifestacije „Zlatne niti“ koja je ove godine organizovana deveti put.\nPaori radikalizuju proteste\nUkoliko se ne vrati stari način finansiranja agrara, vojvođanski paori najavljuju još radikalnije proteste od 24. aprila.\nPaori koji su povukli traktore i prestali sa blokadama vojvođanskih drumova odlučni su da dokažu da mali proizvođači subvencionisanjem po kilogramu ponovo neće dobiti ništa jer ne proizvode tržišne viškove.\nSahranjen Milorad Dželetović\nPorodica, prijatelji, meštani i predstavnici lokalne samouprave, juče su se na seoskom groblju u Sonti oprostili od Milorada Dželetovića, akademskog slikara svetske slave za koga je, kako je on sam znato to da kaže, rad pred štafelajem bila percepcija života u kome je proveo svoje najlepše stvaralačke trenutke.\n165 posmatrača prati predizbornu kampanju\nOd dana raspisivanja izbora 165 posmatrača agencije za borbu protiv korupcije počelo je da nadgleda izbornu kampanju na svim nivoima. Kako je izjavila direktorka Agencije za borbu protiv korupcije Zorana Marković "izbornu kampanju prati 165 terenskih posmatrača, koordinatora i centralnih koordinatora".\nU organizaciji kancelarije za mlade sutra počinje dvodnevna obuka mladih u oblasti razvoja poslovnih ideja, pisanja biznis plana i mogućnostima za pokretanje sopstvenog biznisa. Obuka se organizuje u okviru USAID-ovog Projekta za jačanje ekonomske sigurnosti\nSastanak filatelista u sredu\nUdruženje filatelista , u sredu, 04. aprila u prostorijama čitaonice Narodne biblioteke Apatin, organizuje redovan sastanak svojih članova. Tema sastanka će biti sumiranje rezultata Filatelističke izložbe Apatin 2012 kao i planovi za naredni period.\nU osnovnim školama u Srbiji sutra počinje upis đaka u prvi razred, a ove godine u školu kreću deca rođena od 1. marta 2005. do 1. marta 2006. godine.Upis zvanično traje do kraja maja, ali su škole dužne da primaju prvake sve do 1. septembra - rekao je pomoćnik ministra prosvete Želimir Popov.\nZdravstvena zaštita svim Romima u Apatinu\nOpština Apatin sprovela je Lokalni akcioni plan za poboljšanje položaja Roma u opštini Apatin 2010-2015.čiji je glavni ciljbiootvaranje ambulante u romskom naselju ,obezbedjivanje lekara i medicinskog osobljaza rad u ambulanti i zdravstveno vaspitni radsa romskom populacijom.\nU javnim radovima biće 3.500 nezaposlenih\nNa javnim radovima Nacionalne službe za zapošljavanje u toku ove godine biće realizovano 365 projekata na kojima će biti angažovano 3500 nezaposlenih lica.\n<< Start < Prethodna 495 496 497 498 499 500 501 502 503 504 Sledeća > Kraj >>


REKORDNI TRANSFER Pogba u Junajtedu za 105 miliona evra - Nova Borba\nREKORDNI TRANSFER Pogba u Junajtedu za 105 miliona evra\nPogba bi uz bonuse mogao da zaradi čitavih 140 miliona evra.\nFrancuski reprezentativac i bivši igrač Juventusa Pol Pogba postao je najskuplje plaćeni igrač u istoriji fudbala, a njega je Mančester Junajted kupio za neverovatnih 105 miliona evra. Jedan od najboljih fubalera današnjice potpisao je ugovor na pet godina.\nTako je Pogba oborio rekord koji je postavio Garet Bejl prešavši iz Totinhema u Real Madrid, kada je „kraljevski klub“ njegov prelazak platio ravno 100 miliona evra, što se do tada smatralo magičnom granicom.\nPogba je rekao da je oduševljen povratkom, te se raduje početku saradnje sa novim trenerom Žoze Murinjom.\n„Proveo sam četiri predivne godine u Juventusu, osvajao trofeje, ali sada želim da najveće uspehe u karijeri postignem u dresu Junajteda", izjavio je Pogba.\nPogba će zadužiti dres sa broje šest. Njegov transfer je utoliko značajniji kada se zna da je on 2012. godine napustio Junajted uz obeštećenje od 800.000 igra, a sada se vraća kao najskuplji na svetu.\nMančester je ove sezone već potpisao ugovor sa Zlatanom Ibrahimovićem i od njih se pred start sezone sledećeg vikenda očekuju velika dela.


Sinergija održala Forum za omladinske politike – Dobro došli\nSinergija održala Forum za omladinske politike\n06/09/2019 06/09/2019 Tijana Mihajlovic 0 Comment prave 2019, problemi mladih, Sinergija\nOmladinski edukativni klub Sinergija je održao prvi Forum za omladinske politike, 5. septembra 2019., u Centru građanske energije (CEC) u Kosovskoj Mitrovici. Neke od tema o kojima je bilo reči na ovom intereaktivnom sastanku su: politički, građanski i omladinski aktivizam, društveno-koristan rad, vizni pasoši koje izdaje Koordinaciona uprava, društvene mreže, hronična nezainteresovanost mladih za učešće u procese donošenja odluka, zapošljivost, mladi i životna sredina, i mnoge druge.\nOvom sastanku su prisustvovali predstavnici opština Severna Mitrovica i Zvečan, studentskih parlamenata Prištinskog univerziteta u Kosovskoj Mitrovici, Privatnog kulturnog centra Akvarijus, Skupštine Sinergije, lokalnih omladinskih akcionih saveta sa Severa Kosova, medija, nevladinog i međunarodnog sektora, kao i brojni drugi aktivisti, najviše mladi od 15 do 30 godina.\nSastankom je moderirao izvršni direktor Sinergije Stefan Veljković, dok je zapisnik vodila Jovana Stojanović, pi-ar omladinske organizacije.\nU septembru se očekuje analiza i istraživanje pod nazivom Mladi na Severu Kosova 2019: problemi i perspektive, gde će biti predstavljeni nalazi višemesečnog istraživačkog rada i zaključci sa Foruma za omladinske politike.\nUnapređivanje položaja mladih u svetlu Briselskih sporazuma naziv je projekta koji sprovodi Omladinski edukativni klub Sinergija i RTV Puls iz Šilova, a zahvaljujući podršci Kosovske fondacije za otvoreno društvo (KFOS).\n← Evropski dani jevrejske kulture u EU info centru\nFK “Trepča” osvojio Kup Kosova i Metohije →


Dom kulture | Opština Bačka Topola\nKratak istorijat Doma kulture\nDom kulture opštine Bačka Topola je ponovo osnovan 1991. godine. Osnivač je Skupština opštine Bačka Topola. U predhodnom periodu, tj. od kraja 1970-tih godina sve do 1991. godine organizator kulturnih zbivanja na teritoriji opštine bio je Centar za kulturu, obrazovanje i informisanje. Sa prestankom rada Centra, organizaciju kulturnih zbivanja vrši Dom kulture opštine Bačka Topola.\nDelatnost Doma kulture\nU sklopu Doma kulture je pozorišna sala sa 360 sedišta (ali na žalost ovu salu od jula 2007. godine ne koristimo). Iz tog razloga skoro sve manifestacije se održavaju u bioskopskoj sali koja broji 223 sedišta.\nDom kulture organizuje gostovanja pozorišnih predstava kao i muzičkih koncerata za decu i za odrasle na srpskom i na mađarskom jeziku. Svake godine je domaćin opštinskim smotrama horova, folklora i orkestara kao za decu tako i za odrasle. U svojoj redovnoj delatnosti, Dom kulture se bavi i prikazivanjem bioskopskih filmova iz redovnog distributerskog repertoara – novije proizvodnje ali ponekad prikazujemo i filmska ostvarenja trajne i neprolazne vrednosti-filmove iz 1970-tih, 1980-tih i iz 1990-tih godina. U sastavu ustanove je i izložbena sala u kojoj se održavaju i izložbe akademskih slikara, slikara amatera, etno udruženja, seminari i okrugli stolovi.\nPored gore navedenih Dom kulture je i organizator odlaska dece na Festival Optimizma žargonski nazvan “Bejbi egzit“ koji se održava svake godine na Petrovaradinu povodom Svetskog Dana Porodice krajem meseca maja. Naša ustanova je inicijator kao i glavni organizator BAČKOTOPOLSKOG KARNEVALA MEDA koji smo prvi put održali 16. septembra 2006. godine u okviru manifestacije “Dani Bačke Topole“. U buduće želimo još više da razvijamo tu manifestaciju uključivanjem još većeg broja učesnika i posetilaca. Naš cilj je da Bačkotopolski Karneval Meda za nekoliko godina izraste u jednu veliku manifestaciju Srbije koja okuplja veliki broj ljudi kako iz naše države tako i iz inostranstva i da postane prepoznatljivi pečat naše opštine.\nAdresa: Glavna 12.\nWeb prezentacija: domkulturebt.org\nPravo prečeg zakupa poljoprivrednog zemljišta u državnoj svojini za 2022. godinu


Uslovi korišćenja — Patronaža i Kućna nega Novi Sad\nMOLIMO VAS DA PRE KORIŠĆENJA SAJTA www.patronaza.rs DETALJNO I PAŽLJIVO PROČITATE OVE USLOVE KORIŠĆENJA.\n1. Sadržaji sajta su proizvod rada zaposlenih i saradnika firme Dayons, koji postavljaju ili dostavljaju tekstove i druge tipove informacija (fotografije, video fajlove i sl.). Deo sadržaja generišu automatizovani softveri, roboti i nisu pod direktnom ili indirektnom kontrolom članova Redakcije sajta.\n2. Kako su izvori informacija mnogobrojni, a neki automatizovani, ne postoji mogućnost provere njihove pouzdanosti pa Dayons neće snositi odgovornost za eventualnu štetu koja nastane kao direktna ili indirektna posledica odluke koja je doneta ili aktivnosti koje ste preuzeli na osnovu informacija objavljenih na ovom sajtu, korišćenjem sajta ili nemogućnosti da se sajt koristi. Takođe, ne prihvata se bilo kakva odgovornost za ispravnost linkova koje vode ka drugim sajtovima, niti se prihvata bilo kakva odgovornost za sadržaje tih linkova ili posledice koje mogu nastupiti korišćenjem takvih sajtova.\n4. Mi zabranjujemo korisnicima sajta da na sajt postavljaju ili prosleđuju sadržaje i informacije koje su pod zaštitom zakona o autorskim pravima. Ipak, ne možem prihvatiti bilo kakvu odgovornost ukoliko su takvi sadržaji postavljeni od strane Gradjana, firmi i svih drugih korisnika. Svi sadržaji i informacije za koje postoji sumnja da podležu zakonu o zaštiti autorskih prava biće privremeno ili trajno uklonjeni sa sajta ukoliko se ta sumnja pokaže tačnom. Ukoliko posedujete znanja ili imate odredjene sumnje da su nekim od sadržaja na ovom sajtu povređena autorska prava, molimo Vas da nam to prijavite, kako bi ih uklonili sa našeg sajta.\n5. Uklonćemo sve sadržaje koji krše bilo koji od zakona (o autorskim pravima, žigu i drugim zakonima), kao i neprimerene, vulgarne ili uvredljive sadržaje. Na sajt nije dozvoljeno postavljati zakonom nedozvoljene informacije, sadržje koji krše ljudska prava i ljudsko dostojanstvo, pornografske sadržaje i poruke političkih stranaka. Takođe, imamo prava da uklonimo i sve sadržaje koje se ne uklapaju u uredničku politku, sada ili u budućnosti.\n6. Informacije na sajtu ne predstavljaju stručne, tehničke, pravne ili bilo koje druge savete, nego zapažanja, mišljenja i lične komentare poznatih i nepoznatih autora. Takođe sadržaji koji su na sajtu mogu biti lična mišljenja i stavovi pojedinaca, Gradjana ili zastupnika pravnih lica, firmi i ne predstavljaju mišljenja, stavove i opredeljenja redakcije sajta. Nemojte donositi zaključke ili preduzimati aktivnosti isključivo na osnovu informacija ovog sajta.\nPažnja: Moguće je da dođe do promene politike sajta o načinu i pravilima korišćenja sajta kao i do promene politike privatnosti. Ukoliko do toga dođe, promena će biti objavljena na ovom mestu. Ukoliko se značajnije budu menjali uslovi korišćenja i politike privatnosti možemo Vas obavestiti o tome i na druge načine: mailom ili objavljivanjem obaveštenja na Home ili drugim menijima i stranama sajta.\nSa poštovanjem, Dayons


Divlje deponije - IndjijaCafe\nHome Opština Indjija Divlje deponije\nObjavio: IndjijaCafeDatum: jul 28, 2013 U: Opština Indjija0 KomentaraPopularnost: PREGLEDA 771\nNa redovnom sastanku Sistema 48, svoj dvonedeljni izvestaj podnelo je Javno komunalno preduzece „Komunalac“. Uz redovan finansijski izvestaj, kao i izvestaj o sprovedenim akcijama na terenu, poput uredjenja zelenih povrsina, cvetnih sadnica i kosenja, posebna paznja ponovo je posvecena ciscenju divljih deponija i njihovom ponovnom stvaranju nakon samo nekoliko dana.\nNekoliko lokacija na teritoriji opstine Indjija koje su inace predvidjene za odlaganje gradjevinskog otpada (suta), cesto se zloupotrebljavaju na taj nacin sto se na te lokacije odlaze i najrazlicitije smece, pre svega komunalni otpad, kabasto smece, a neretko i zivotinjski. To stvara vise problema „Komunalcu“, ne samo u finansijskom pogledu zbog dodatnih troskova, vec i u organizacionom i tehnickom jer masine koje skupljaju komunalni otpad ne mogu da odvoze gradjevinski.\nUprkos stalnim upozorenjima, obavestenjima, a pre svega apelima na pristojno i civilizovano ponasanje, situacije u kojoj se neka lokacija rascisti, a nakon nekoliko dana ponovo stvori deponija – redovna su pojava.\nJKP „Komunalac“ u skladu sa svojim mogucnostima redovno cisti i otklanja smece na svim spornim lokacijama. Prema recima direktora ovog preduzeca, Slavka Puvace, takva akcija sprovedena je u Jandi i Breskviku.\nProblem stvaranja divljih deponija moze se ublaziti efikasnijim radom inspekcijih sluzbi, policije i sudstva, a pre svega savesnim i civilizovanim ponasanjem sugradjana koji ce odlagati smece na tacno propisanim lokacijama.\nJKP „Komunalac“ je jos jednom apelovao na savesno i propisno odlaganje smeca, ali i na sugradjane da, ukoliko primete pocinioce, prijave inspekciji jer samo tako nadlezne sluzbe mogu efikasnije raditi, a problem se ublaziti.\nTakodje duze vreme u nekim delovima Indjije i dalje stoje izlomljeni crepovi koji su ljudi izbacivali nakon nevremena koje je bilo, negde je pokupljeno, sklonjeno, a negde jos uvek stoji pored puta. Postavicemo slike, neke su starije i sada to stanje nije takvo.\nPruzni prelaz bez spustanja rampe\nPocetna strana - 48.326 pregleda


AK „Srem” šesti ekipno na Prvenstvu Srbije - Sirmiuminfo\nAK „Srem” šesti ekipno na Prvenstvu Srbije\nSremska Mitrovica. Katarina Škorić osvojila je treće mesto na Prvenstvu Srbije za mlađe juniore u troboju. Ona je trčala 60m za 8,67s, skočila u dalj iz zone 4,92m i bacila kuglu od 2kg na daljinu od 10,29m što je bilo dovoljno za ukupno 2124 boda i treće mesto u konkurenciji od 32 devojčice.\nEkipa juniorki AK „Srem” na finalu kupa Srbije za starije juniore osvojila je šesto mesto u konkurenciji od 39 klubova. Najistaknutije su bile Mila Miljković koja je pobedila u bacanju kladiva (4kg) 44,84m, Milana Simić sa pobedom u bacanju koplja (600g) 33,33m i šestim mestom u skoku u dalj sa 5,66m, Teodora Samac sa trećim mestom u bacanju koplja i petim u bacanju kladiva a u konkurenciji starijih atletičarki su se sjajno borile i Tara Žarić na 1500m i Iva Bežanović u skoku u vis.\nJuniori su završili kao dvanaesti od 26 ekipa a najuspešniji je bio Milivoj Ćirić sa trećim mestom u bacanju koplja (800g) sa 50,17m.


Šoškić: Tadić me nije pritiskao da stabilizujem kurs :: emg.rs:: Sve najnovije ekonomske vesti i vesti dana - Srbija region svet, 2010\n05. mart 2012. | 08:48\n"Ništa nije traženo, razmenili smo razmišljanja o deviznom tržištu i očekivanja. Stabilizacija kursa se ne odvija na\nrazgovorima tog tipa, nego na tržištu. NBS očekuje da je moguća određena stabilizacija u narednom periodu", rekao je Šoškić sinoć za B92.\nŠoškić je, povodom pada vrednosti dinara u odnosu na evro, naveo da je bilo nekoliko nepovoljnih vesti koje su uticale na ponašanje učesnika na tržištu, poput zaustavljanja aranžmana s Međunarodnim monetarnim fondom i povlačenja US Steela iz železare u Smederevu. "Sada je Srbija dostigla status kandidata i to je pozitivna vest i\niscrpljene su neizvesnosti na tržištu", rekao je Šoškić.\nŠoškić je naveo da bi kurs mogao da bude stabilan narednih 10 do 20 godina ako bi Srbija nastavila da se razvija postepenim obuzdavanjem javne potrošnje i strukturnim reformama i balansiranjem trgovinskog deficita i budžetskog deficita i afirmacijom izvoza. "Uslov za uvođenje fiksnog kursa je trajan i održiv balans ta dva\ndeficita", rekao je Šoškić.\nGuverner je istakao da je ključno ponovo uspostaviti aranžman s Međunarodnim monetarnim fondom i istakao da razgovori s MMF-om nisu prekinuti, nego postoje redovni kontakti.\nMinistar za trgovinu i poljoprivredu Dušan Petrović rekao je da je van pameti tvrdnja o političkim pritiscima na guvernera da stabilizuje kurs i dodao da je to konstrukcija koja nema utemeljenja u stvarnosti.\nPetrović je naveo da je pre nego što je Srbija dobila status kandidata za članstvo u EU jedan veliki investitor objavio da će doći u Srbiju i kupiti najveću mlekaru i istakao da je to transakcija vredna nekoliko stotina miliona evra. "Nije tačno da strani investitori beže iz Srbije. Ne vidim kataklizmična dešavanja koja se dešavaju u zemlji. Više je loših predviđanja u novinama nego što ih ima u stvarnom životu. Nema dileme da ne živimo dobro i da ogroman broj porodica ima ogromne probleme u budžetu, ali postoje stvari koje su tačne i nisu tačne", rekao je Petrović.\nNa pitanje šta da očekuju nesrećni ljudi koji ne mogu da plate rate za kredit, Petrović je odgovorio da niko nije nesrećan i upitao zašto se stalno širi beznađe i istakao da nema razloga za defetizam. "Preporučujem svakom da ozbiljno počne da računa i da ulaže u poljoprivredu", odgovorio je Petrović na pitanje kako da građani vrate kredite vezane za evro pošto su rate povećane zbog smanjenja vrednosti dinara.\nNovinar NIN-a Milan Ćulibrk rekao je da kurs ne može biti stabilan uz manjak od milijardu i po u budžetu i za šest milijardi evra veći uvoz od izvoza i ako nema razgovora s MMF-om niti strukturnih reformi. "Šteta je već napravljena time što je u javnost izašla izjava da je guverner obećao da će stabilizovati kurs. Ako se kurs i\nstabilizuje, onda niko neće verovati da je to posledica političke odluke, a ne delovanja ekonomskih faktora", rekao je Ćulibrk.\nTeme: Krediti, Kurs, Cene, Dinar, Evro-integracije, Aranžman sa MMF-om\nLičnosti: Dušan Petrović, Dejan Šoškić, Milan Ćulibrk


Emisija Kompas: Kako je došlo do finansijskog kolapsa Zaječara? (VIDEO) | Za media\nKrajem 2015. godine, građani Zaječara obavešteni su od strane gradskog rukovodstva da je situacija u gradu alarmantna jer dugovanja znatno premašuju okvire projektovanog budžeta i da iznose milijardu i 75 miliona dinara. Dakle, Zaječar se našao pred bankrotom, javna preduzeća bila su blokirana, a radnicima su plate kasnile po nekoliko meseci.\nKrajem decembra biće predložen novi budžet, odbornici će glasati za njegovo usvajanje ,gradonačelnik je nedavno izjavio da će ovog puta budžet biti realan i restriktivan a da u njegovom projektovanju učestvuju stručni ljudi. Međutim, i 2013. i 2014. i 2015. godine građjani su slušali slične priče, a došli smo do toga da smo grad na ivici opstanka i u tome se makar svi slažu.\nU emisiji Kompas pokušali smo da dođemo do odgovora kako je došlo do finansijskog kolapsa i koje su mere spašavanja, a gosti su nam bili Ivan Joković, šef odborničke grupe „ Zajedno za Zaječar“ i nekadašnji predsednik Skupštine grada Zaječara i Branislav Stojanović, ekonomista, čovek sa iskustvom od dvadeset i više godina u poslovima privrede.\nU emisjiu smo zvali i gradonačelnika Zaječara Velimira Ognjenovića kao direktnog izvršioca budžeta, ali on se opravdao da ima unapred zakazane obaveze iako smo mu poziv poslali nekoliko dana ranije.\nEmbedded video for Emisija Kompas: Kako je došlo do finansijskog kolapsa Zaječara? (VIDEO)\nModa gašenja i odvođenja u stečaj javnih preduzeća počela je u Zaječaru pre desetak godina, kada je zbog nagomilanih...Više\nEmisija Kompas: Stanje u medijima i primena novog zakona o informisanju i medijima (VIDEO)\nU emisiji Kompas govorili smo o stanju u medijima i o primeni novog Zakona o informisanju i medijima, koji se u manjoj...Više


Tanjug 17. septembra 2019. 11:40\nSOFIJA – Vrhovni administrativni sud u Bugarskoj je saopštio da je „stavio tačku“ na spor oko izbora izvođača radova na izgradnji gasovoda „Turski tok“ preko teritorije Bugarske, čime su otklonjene sve prepreke za realizaciju tog projekta, javlja bugarska agencija BTA.\nTakva presuda znači da su dva izvođača radova koja su bila u sporu postigla dogovor oko podele učešća u izgradnji ovog gasovoda, dodaje bugarska agencija. Podsećanja radi, konzorcijum predvođen saudijskim izvođačem radova „Arkad inženjeringom“ pobedio je u aprilu na tenderu za izgradnju gasovoda u dužini od gotovo 500 km kroz Bugarsku, ali je bugarski operator „Bulgartransgas“ u maju saopštio da „Arkad“ nije dostavio potpunu dokumentaciju u zadatom roku i da je diskvalifikovao tu kompaniju.\nBugarski operator je zatim potpisao ugovor sa drugim ponuđačem, kompanijom „DŽD konzorcijumom za gasni razvoj i proširenje u Bugarskoj“, koja je izabrana za novog izvođača radova.\nKompanija „Arkad“ se žalila na odluku „Bulgartransgasa“ pred Komisijom za zaštitu konkurencije i dobila je spor u junu.\nNakon toga je, međutim, usledila žalba konzorcijuma DŽD u julu na odluku antimonopolske komisije pred Vrhovnim administrativnim sudom, navodi BTA i dodaje da se očekivalo da će ovaj pravni spor znatno odložiti projekat.\nBugarski portal „mediapool.bg“ je 4. septembra, citirajući tri neimenovana izvora upoznata sa situacijom u vladinim i gasnim poslovnim krugovima, preneo da su u toku intenzivni razgovori između „Arkada“ i DŽD oko podele učešća u izgradnji ovog gasovoda.\nProšle nedelje 1,87 miliona Amerikanaca zatražilo naknadu za…


Državljani EU od četvrtka mogu u BiH | Starmo\nNaslovnica BiH Državljani EU od četvrtka mogu u BiH\nSarajevo — Od četvrtka 16. jula u Bosnu i Hercegovinu mogu ući i boraviti državljani zemalja članica Evropske unije (EU) i zemalja članica Šengenskog sporazuma pod uslovom da posjeduju potvrdu o negativnom testu na korona virus ne stariju od 48 sati od trenutka ulaska u BiH, saopšteno je u srijedu iz Granične policije BiH.\n„Državljani ovih zemalja obavezni su da se pridržavaju i poštuju sva uputstva i naredbe nadležnih tijela BiH (epidemioloških i zdravstvenih). Od ove odluke izuzeti su državljani Republike Hrvatske, kojima je od 28. maja 2020. godine, kao i državljanima Republike Srbije i Crne Gore, omogućen ulazak u BiH uz važeće putne isprave“, navodi se u saopštenju Granične policije, prenosi Radio Slobodna Evropa.\nU saopštenju se dodaje da je novi režim ulaska u BiH propisan najnovijom dopunom Odluke o propisivanju dodatnih uslova za ulazak stranaca u Bosnu i Hercegovinu. Dopuna je usvojena na sjednici Vijeća ministara Bosne i Hercegovine 14. jula.


Vladeta Janković: Ko hoće da opozicija ide u više kolona – radi za Vučića – Sandžačke Novine\nVladeta Janković: Ko hoće da opozicija ide u više kolona – radi za Vučića\nNekadašnji ambasador Srbije u Velikoj Britaniji i Vatikanu Vladeta Janković rekao je da je “potpuno ubeđen da jedinu šansu opozicija ima ako ide u jednoj koloni i sa jednim kandidatom u gradonačelničkoj, odnosno predsedničkoj kampanji”.\n„Ako hoće uspeh, apsolutno sve ideološke i svake druge razlilke moraju se privremeno zaboraviti – kasnije će uvek biti vremena da se one manifestuju. Izborno izjašnjavanje mora dobiti referendumski karakter, u smislu da je u pitanju samo jedno – jesi li za ili protiv Vučića i njegovog trulog režima, bez bilo kakvog cepanja dlake na četvoro“, rekao je Janković za list Nova, navodeći da su danas izborni uslovi gori nego u vreme Slobodana Miloševića.\nKako je naveo, „zato danas ne treba imati iluziju i u opoziciju ubrajati one koji hoće da idu sami ili u više kolona – oni objektivno rade za Vučića, i tačka“.„Za pobedu na izborima, kako stvari stoje, postoje samo dva koliko-toliko otvorena prolaza, a to su ekologija i navijači. Režim to zna i čini sve da te dve rupe zapuši – jednu Ćutom, koji osniva pokret i izlazi na izbore, a drugu nalaženjem naslednika Belivuku“, naglasio je Janković.On je rekao da je „po njegovom uverenju, svaki samostalni izlazak na izbore nož u leđa opoziciji i svrstavanje u Vučićev tabor“.\nPandemija u Novom Pazaru: Jučer četvoro izgubilo život, od početka godine 301 preminula osoba u novopazarskoj bolnici


Tahriru-Šam proveo masivnu sigurnosnu operaciju u Idlibu - Put vjernika\nTahriru-Šam proveo masivnu sigurnosnu operaciju u Idlibu\nMoćni sirijski islamski savez Tahriru-Šam (HTŠ) u srijedu je nakon mobiliziranja većeg broja vojnika sproveo masivnu sigurnosnu operaciju na više mjesta na jugu Idliba.\nMeta operacije bili su zagovarači predaje naoružanja i gradova sirijskom režimu, a među njima se našlo i nekoliko uglednika, starješina i plemenskih lidera, objavili su mediji bliski ovom savezu.\nUkupan broj uhapšenih iznosi oko 30, s tim da je revolucionarni Nacionalni oslobodilački front (NLF) u odvojenoj operaciji također uhapsio nekoliko desetina osoba u području Maraatun-Nu'man.\nFOTO: Racija Tahriru-Šama na jugu Idliba\nVažno je napomenuti da se Tahriru-Šam posljednjih mjeseci potpuno fokusirao na rješavanje unutarnjih pitanja i vraćanju stabilnosti sirijskih oslobođenih teritorija. U nekoliko operacija ovaj savez je maksimalno suzbio djelolovanja IDIŠ-ovih i režimskih ćelija u Idlibu.\nTahriru-Šam trenutno je najsnažniji džihadski pokret na Bliskom istoku, posebice nakon apsorbiranja džihadskih snaga iz centralne i južne Sirije te stavljanja u funkciju nekoliko novih elitnih bataljona.\nUznemirujući izvještaj UN-a: U toku je genocid nad muslimanima, žene i djecu kolju noževima Dokaz da šijitski Iran stoji iza genocida nad muslimanima Sirije: Sulejmani spriječio ostavku Assada Taktika sirijske vlade: Gađanje civila kako bi se pobunjenici prisilili na predaju Liban i naivnost muslimana\nPrethodni članakSažetak zabluda medhalijevaca (modernih murdžija)\nNaredni članakSalahudin Ejubi: Na putu ujedinjenja


Potrebno usklađivanje zakona o zaštiti "zviždača" u Bosni i Hercegovini\nPotrebno je osigurati posebnu zaštitu lica koja prijavljuju korupciju. Oni su veoma bitni u svim politikama borbe protiv korupcije jer otkrivaju bitne afere i saznanja\nBosna i Hercegovina još uvijek ne štiti prijavitelje korupcije i oni su izloženi osveti svojih poslodavaca, dok nedostaje zakona koji ih štite ili postojeći nisu dovoljno dobri, rečeno je na javnoj debati organiziranoj povodom Međunarodnog dana “zviždača”, koji se obilježava 23. juna, piše Balkanska istraživačka mreža BiH (BIRN BIH).\nUglješa Vuković iz Transparency Internationala u BiH (TI BiH), koji je u saradnji sa Udruženjem građana “Zašto ne” organizirao ovu raspravu, kazao je kako je u BiH model zaštite “zviždača” različito reguliran, pri čemu Federacija BiH nema nikakav model zaštite.\n“Potrebno je osigurati posebnu zaštitu lica koja prijavljuju korupciju. Oni su veoma bitni u svim politikama borbe protiv korupcije jer otkrivaju bitne afere i saznanja”, rekao je Vuković, dodavši kako se svuda u svijetu ovim osobama daje posebna zaštita.\nOn je pojasnio da u BiH postoji Zakon o zaštiti lica koja prijavljuju korupciju na državnoj razini i u Republici Srpskoj, ali da je broj prijavitelja veoma mali.\nStatus “zviždača” je 2018. godine dobio Emir Mešić, koji je tokom ove debate podijelio svoja iskustva.\nNakon prijave korupcije on je u Upravi za indirektno oporezivanje Bosne i Hercegovine (UIO BiH) interno premješten, a protiv njega se vode dva disciplinska postupka.\n“Nezahvalna je uloga ‘zviždača’. Od sistema dobijete to da ih niko ne voli jer ukazuju na ozbiljne probleme unutar sistema”, kazao je Mešić, dodavši kako je zabrinut zbog toga što vidi da se radnje koje je on prijavio ponavljaju.\n“Oni koji su prijavljeni ohrabreni su da nastave raditi što rade jer nema sankcije”, rekao je Mešić.\nBiljana Radulović, pravna zastupnica Mešića, kazala je kako problem prijavljivača korupcije kreće od same prijave jer ta osoba, prema zakonu, mora imati “dobru vjeru”.\n“Smeta mi termin ‘dobra vjera’ jer svaki čovjek koji dobro postupa ima dobru vjeru i ona treba biti usmjerena na dobrobit društvene zajednice”, kazala je Radulović pojašnjavajući kako osobu koja prijavi korupciju kolektiv označi jer se neuklapa.\nOna je dodala da i zakoni koji postoje, postoje na papiru, ali da se u praksi ne primjenjuju.\nVuković je u svom izlaganju naglasio kako primjena ovakvih zakona i u svijetu nailazi na prepreke, gdje se zakonodavci muče s tim kako pružiti dovoljno efikasnu zaštitu licima koja prijavljuju korupciju.\n“Prema ‘zviždačima’ se primjenjuju štetne radnje koje su perfidne i često se ne mogu dokazati”, rekao je Vuković, dodavši kako je neophodan poseban segment u pravnoj zaštiti koji će ih zaštititi.\nNakon što je u Federaciji BiH na Predstavničkom domu Parlamenta usvojen Nacrt zakona o zaštiti prijavitelja koruptivnih djela, on još uvijek nije stavljen na dnevni red Doma naroda.\n“Ovaj zakon je jedan od zakona iz 14 tačaka Evropske komisije o članstvu BiH u Evropskoj uniji i važno ga je realizirati”, kazao je Irfan Čengić, zastupnik Parlamenta FBiH, dodavši kako se zakoni usvojeni na državnom nivou i Republici Srpskoj trebaju uskladiti sa Evropskom direktivom o zaštiti lica koja prijavljuju korupciju.\nUIO pokrenula disciplinski postupak protiv “zviždača” koji je prijavio nepravilnosti


Predsednik Srbije Aleksandar Vučić sastao se danas u Berlinu sa poslanicima Bundestaga Johanom Vadepulom, Florianom Hanom i Hansom Joakimom Falenskim sa kojima je razgovarao o jučerašnjem sastanku o Zapadnom Balkanu, evrointegracijama Srbije i nemačkim investicijama.\nVučić je rekao da se Srbija na jučerašnjem sastanku ponašala ozbiljno i odgovorno i da je bez obzira na rezulatat sastanka bilo važno razgovarati.\nOn je, govoreći o problemima u dijalogu sa Prištinom, naglasio da je Srbija potpuno posvećena dijalogu u cilju postizanja kompromisnog rešenja, ali je Priština blokirala dijalog uvođenjem taksi na robu iz Srbije.\nNemački poslanici su istakli da bi, ne samo za Beograd i Prištinu, već i za celu Evropu bilo veoma važno da dođe do nastavka dijaloga i kompromisnog rešenja između Beograda i Prištine.\nPredsednik je rekao da je Srbija pouzdan i odgovoran partner i naglasio da odnose sa Nemačkom karakteriše razvijena saradnja na svim poljima.\n"Nemačka je jedan od najznačajnijih ekonomskih partnera Srbije i jedan od najvećih investitora u našu privredu", rekao je Vučić, a navedeno je usaoptenju dostavljenom medijima.\nOn je poslanike Bundestaga obavestio o ekonomskoj situaciji u Srbiji istakavši da je ona, po ocenama svih međunarodnih finansijskih institucija, veoma dobra.\nZbog toga bi, dodao je, bio veoma značajan dolazak nemačkog Volksvagena u Srbiju.\nPoslanici Bundestaga istakli su da imaju saznanja o iskustvima nemačkih investitora u Srbiji koji su veoma zadovoljni uslovima poslovanja.\nVučić pred sastanak u Berlinu: "Rasterećeniji ste, kada imate ljude koji su sa vama"\n"RUTINSKI SASTANAK U BERLINU" Tači ne očekuje promene u odnosima s Beogradom


Vacić pretio Zelenoviću da će završiti u Drini; Zelenović:Govor mržnje i ponašanje takozvanog vođe desnice je skandalozno | Insajder\nVacić pretio Zelenoviću da će završiti u Drini; Zelenović:Govor mržnje i ponašanje takozvanog vođe desnice je skandalozno\nMiša Vacić, lider Srpske desnice, poručio je na osnivanju odbora u Šapcu, poručio je gradonačelniku tog grada Nebojši Zelenoviću da će kao Austrougari završiti u Drini, da se pakuje jer će biti proteran u zatvor, a potom dodao da će se u Šapcu napraviti zatvor kako bi Zelenović u njemu bio izložen i pljuvan svakog dana. Vacić je tokom svog govora spominjao i "izdajničke medije". Reagujući na pretnje i poruke Vacića, gradonačelnik Šapca Nebojša Zelenović ocenio je da je ponašanje i govor mržnje takozvanog vođe desnice sakandalozno. Savez za Srbiju, čiji je Zelenović jedan od lidera, tražio je hitnu reakciju policije i tužilaštva, kao i hapšenje Vacića.\nMiša Vacić u vreme dok je bio zaposlen u Kancelariji za KiM prilikom polaska oslikanog voza iz Beograda ka Kosovskoj Mitrovici\n"E, pa Zelenoviću evo me u Šapcu, tvome Šapcu", obratio se Vacić, udarajući rukama i flašom o sto, gradonačelniku Šapca u petak uveče na osnivanju odbora Srpske desnice u tom gradu. Kako prenosi N1, Vacić je, podsećajući na učešće Šapčana u Prvom i Drugom svetskom ratu, Zelenoviću poručio da će završiti kao i Austrougari - u Drini.\nMiša Vacić, sadašnji predsednik Srpske desnice, je bivši predsednik pokreta 1389, a poznat je po ekstremno desničarskim idejama, ali i učestvovanju na mitingu “Kosovo je Srbija”, posle kog je zapaljena Ambasada SAD, kao i na mitinzima podrške Radovanu Karadžiću, kada su se huligani sukobili s policijom. Jedno vreme je bio i zaposlen kao savetnik direktora Kancelarije za Kosovo i Metohiju, a ugovor s njim je raskinut kada je ovaj podatak procureo u javnost i to,kako je navedeno, zbog povrede radne discipline.\nVacić je kao lider desničarskog pokreta "1389" ranije osuđivan zbog diskriminacije LGBT populacije, držanja oružja i omatenje službenog lica u obavljanju dužnosti. Početkom 2018. Vacić je sonovao stranku Srpska desnica a na svečanoj proslavi bio je i Milenko Jovanov, potpredsednik GO SNS.\nOsvrćući se na svoj govor u Bujanovcu, kada je pretio proterivanjem lokalnog rukovodstva koje sarađuje s Albancima, Vacić je isto poručio i gradonačelniku Šapca.\n"Zelenoviću, pakuj se, došao sam da te proteram sa Šapčanima u zatvor u Sremsku Mitrovicu... Ma, napravićemo u Šapcu zatvor jedan, da ga izložimo, da ga gledamo, da ga pljunem svaki dan ...", nabrajao je Vacić pretnje.\nOn je zatim od okupljenih zatražio da iznesu svoj stav o N1, na šta su oni odgovorili glasnim "ua". Isti zahtev Vacić je ponovio i za dnevnike Danas i Blic, i nedeljnik Vreme.\nGradonačelnik Šapca: Skandalozan govor mržnje\nNa pretnje i poruke Vacića reagovao je gradonačelnig Šapca Nebojša Zelenović. "Kao što su nekada Šešelj i Vučić služili Miloševiću, kao strašila za pristojan svet i međunarodnu zajednicu, danas takvu ulogu za Vučićeve potrebe ima Miša Vacić", rekao je Zelenović, predsednik Zajedno za Srbiju (ZZS) i jedan od lidera SZS.\nFoto: mc.rs / Nebojša Zelenović\nZelenović je ocenio da je skandalozno ponašanje u Šapcu i govor mržnje "takozvanog 'vođe desnice'" Miše Vacića, koji je "zapravo vođa paramilitarne frakcije Srpske napredne stranke", navodi se u saopštenju ZZS.\n"Taj čovek uz pomoć i tehničku podršku Srpske napredne stranke putuje po Srbiji i psuje, preti i vređa mirne građane sa jednim ciljem i jednom porukom: 'ako nećete Vučića - ovo će vam biti vlast'", rekao je Zelenović.\nOn je dodao da je Vacićev sinoćni boravak u Šapcu izazvao uznemirenje javnosti i građana koji su "navikli na miran život u kome se ljudi međusobno uvažavaju".\nDodao je da ipak postoje granice tolerancije i poručio da ekstremizam i nasilje u Šapcu neće proći.\nSZS traži hitnu reakciju policije i tužilaštva i hapšenje Vacića\nSavez za Srbiju zatražio je od tužilaštva i policije da hitno reaguju i uhapse lidera Srpske desnice Mišu Vacića zbog, kako navode, eksplicitnih pretnji smrću "bacanjem u Drinu" i drugih pretnji koje je uputio gradonačelniku Šapca Nebojši Zelenoviću.\nSzS je Vacića nazvao "eksponentom Aleksandra Vučića", i zatražio da mu se odredi pritvor zbog opasnosti da ponovi krivično delo.\n"Namere režima koje, iz budžetskih sredstava građana Srbije, po šešeljevskim manirima realizuje Miša Vacić, moraju da probude državne institucije, jer ne postoji drugi način da se zaštite građani", poručuju iz SzS.\nTužilaštvo pokrenulo postupak protiv Vacića zbog pretnji Srbima u Bujanovcu\nPodsetimo kako su preneli mediji, Vacić je u oktobru u Bujanovcu na osnivanju odbora stranke rekao da su najveći problem u Bujanovcu „domaći izdajnici koji šuruju sa Šiptarima” i da će oni, kako je naveo, “biti raseljeni zato što drugima uništavaju živote, ali i ako budu sputavali Srpsku desnicu”.\nZbog govora mržnje reagovalo je Osnovno javno tužilaštvo u Vranju koje je uputilo Policijskoj stanici u Bujanovcu zahtev za prikupljanje potrebnih obaveštenja, a povodom govora Miše Vacića, predsednika Srpske desnice.\nSuđenje zbog udesa na naplatnoj rampi: Vozač Koridora delimično priznaje krivicu, advokat porodice zatražio sve snimke\nPendarovski u poseti Beogradu: Evropska integracija regiona je jedina održiva opcija\nVučić: Odluka o doktoratu Malog neće uticati na njegovo mesto u Vladi\nInsajder debata: Ima li slobode medija tamo gde nema slobode izražavanja? (PROMO)


JAVNI POZIV NEVLADINIM ORGANIZACIJAMA ZA PREDLAGANJE KANDIDATA/KINJE ZA ČLANA/ICU RADNE GRUPE ZA IZRADU PREDLOGA ZAKONA O IZMJENAMA I DOPUNAMA ZAKONA O ZAŠTITI I ZDRAVLJU NA RADU\nNa osnovu člana 8 i 9 Uredbe o načinu i postupku ostvarivanja saradnje organa državne uprave i nevladinih organizacija ("Sl. list CG", br. 7/2012), Ministarstvo rada i socijalnog staranja, upućuje Javni poziv nevladinim organizacijama za predlaganje jednog kandidata/kinje za člana/icu Radne grupe za izradu Predloga zakona o izmjenama i dopunama Zakona o zaštiti i zdravlju na radu.\nNevladine organizacije u Radnoj grupi imaju jednog predstavnika/cu.\nPravo predlaganja kandidata/kinje za člana/icu Radne grupe imaju nevladine organizacije čije je područje djelovanja zaštita i zdravlje na radu.\nNevladina organizacija može da predloži kandidata/kinju za člana/icu Radne grupe ako ispunjava sljedeće kriterijume:\n- je upisana u registar nevladinih organizacija prije objavljivanja javnog poziva;\n- u aktu o osnivanju i statutu ima utvrđene djelatnosti i ciljeve u oblastima koje su u vezi sa zadatkom Radne grupe;\n- je u prethodnoj godini realizovala najmanje jedan projekat ili aktivnost u vezi sa zadatkom Radne grupe;\n- je predala poreskom organu prijavu za prethodnu fiskalnu godinu (bilans stanja i bilans uspjeha);\n- više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.\nKao kandidat/kinja za člana/icu Radne grupe može biti predloženo lice koje:\n- je crnogorski državljanin, sa prebivalištem u Crnoj Gori;\n- posjeduje iskustvo u vezi sa zadatkom Radne grupe;\n- nije član organa političkih partija (glavnih odbora, izvršnih odbora, predsjedništava i sl.), javni funkcioner, državni službenik, odnosno namještenik.\nNevladina organizacija dužna je da uz predlog kandidata/kinje za člana/icu Radne grupe dostavi:\n- kopiju rješenja o upisu u registar nevladinih organizacija;\n- kopije akta o osnivanju i statuta;\n- pregled realizovanih projekata i aktivnosti u prethodnoj godini u vezi sa zadatkom Radne grupe;\n- kopiju potvrde o podnesenoj poreskoj prijavi za prethodnu godinu;\n- izjavu lica ovlašćenog za zastupanje i predstavljanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.\nNevladine organizacije su dužne da za predloženog kandidata/kinju predaju:\n- fotokopiju lične karte ili drugog dokumenta na osnovu kojeg se utvrđuje identitet kandidata/kinje za člana/icu Radne grupe;\n- biografiju kandidata/kinje, sa podacima u vezi sa zadatkom Radne grupe;\n- izjavu kandidata/kinje da nije član/ica organa političke partije, javni funkcioner, rukovodeće lice ili državni službenik, odnosno namještenik;\n- izjavu kandidata/kinje da prihvata kandidaturu za člana Radne grupe.\nRok za dostavljanje predloga je 8 dana od dana objavljivanja javnog poziva.\nPredlaganje kandidata/kinje vrši se na propisanom obrascu, koji se dostavlja arhivi Ministarstva, radnim danima od 11 do 13 časova, na adresu: MINISTARSTVO RADA I SOCIJALNOG STARANJA, Rimski trg broj 46,\n81000 Podgorica, sa napomenom "predlaganje kandidata/kinje za člana/icu Radne grupe za izradu Predloga zakona o izmjenama i dopunama Zakona o zaštiti i zdravlju na radu.\nEventualna pitanja oko postupka predlaganja kandidata/kinje za člana/icu Radne grupe, mogu se dostaviti elektronskim putem, na e-mail adresu: danijela.sukovic@mrs.gov.me.\nIzvor: Vebsajt Ministarstvo rada i socijalnog staranja, 12.10.2015.


Crnogorska opozicija je sastavila čak sedam ekspertskih timova. Mada se aduti opozicione platforme kriju, ključni zahtjevi se već naziru: formiranje koncentracione vlade, kadrovske promjene u policiji, dobijanje kouredničkih mjesta u državnim medijima i, naravno, natpolovična većina ukupno upisanih... Očito: opozicija se sprema za dugu, pregovaračku, zimu.\nNa drugoj strani, pregovarački tim vlasti ima samo jedan specijalan zahtjev - da referendum bude oragnizovan najkasnije do kraja aprila. Đukanovieva koalicija želi da pregovore o referendumskoj kampanji okonča u dvadesetak sljedećih dana.\nKako mogu vlast i opozicija doći do sporazuma o referendumu kada još uvijek i ne sjede za istim pregovaračkim stolom?\nDjeluje komlikovano, ali ne treba uvijek vjerovati prvom utisku. Priča o pregovorima crnogorske vlasti koja se zalaže za nezavisnost i crnogorske opozicije koja hoće zajedničku državu, svodi se, u stvari, na jedno pitanje: ko je bolje procijenio što je misija Miroslava Lajčaka?\nOpozicija predvođena Predragom Bulatovićem vjeruje da je Lajčak u stvari samo drugi lik Havijera Solane iz 2002. godine kada je evropski izaslanik javnim i tajnim političkim ultimatumima odgodio crnogorski referendum. Zagovornici zajedničke države očekuju da će Evropa ponovo slomiti crnogorski hod ka nezavisnosti.\nU tome je, međutim, glavni problem ovdašnje opozicije: igra na jednu kartu uvijek je opasna igra. Toga bi makar Predrag Bulatović morao biti svjestan: čekajući da Miloševićev Beograd presudi u njihovu korist, SNP je izgubio sve bitke u Crnoj Gori; čekajući da Evropa umjesto njih savlada Đukanovića, crnogorska opozicija rizikuje dapostane kolektivni gubitnik...\nOvdašnji zagovornici zajedničke držve kao da ne žele da spoznaju realnost: oslanjajući se na evropsku pomoć oni su uvučeni u referendumsku proceduru.\nU međuvremenu, mnogo toga se dogodilo u Evropi. Prije svega: ideja o evropskom ustavu propala je upravo zbog oštrih referendumskih uslovau Francuskoj i Holandiji. Osim toga, pokazalo se da državna zajednica nije rješenje, nego da sprečava rješenje i za Kosovo i za Crnu Goru.\nUkratko: ako je odgađanje crnogorskog referenduma bilo evropski interes priče četiri godine, sada su se odnosi snaga promijenili. I kao što je dugo, radi vlastitog interesa, sprečavao crnogorski referendum, Brisel će sada učiniti sve da referendum u Crnoj Gori protekne bez nereda i izazivanja nestabilnosti.\nDrugim riječima: Brisel jednostavno ne smije dopustiti da Lajčak ne uspije: kada je već poslat u Podgoricu da pregovara slovački diplomata učiniće sve da referendum bude po evropskim standardima i da bude - što prije da bi se Evropa mogla pozabaviti poitanjem Kosova.\nDakle, u danima koji slijede, jedina stvarna priča biće pregovori o procentu kvalifikovane većine i izaslanik Miroslav Lajčak ima jedan ključni zadatak: da obezbijedi princip jednake šanse za sve. Zato, umjesto priče o koncentracionoj vlasti ili namjere da kontroliše rad državnih medija, crnogorska opozicija i, naročito, Predrag Bulatović moraju se okrenuti realnosti i određivanju regularnog procenta kvalifikovane većine.\nTo je jedini način da ostanu u igri. Bolje je da budu aktivni učesnici u pregovorima nego da na kraju shvate da su izgubili još jednu utakmicu a ada stvarno nijesu ni igrali meč.


Tok galaksija kao celina\nStruktura tipične spiralne galaksije.\nGalaksije se najčešće nalaze u jatima tako da one osećaju gravitacione sile svojih suseda. Relativno kretanje koje nastaje usled ovih interakcija dovodi do odstupanja od kosmološkog principa koji se naziva masivni tok. Merenje neobičnih brzina omogućava kosmoloizima da izračunaju mase interagujućih galaksija. Koristeći ovakav pristup naučnici mogu da procene ukupnu količinu materije u Univerzumu.\nKada se dobijeni rezultati kombinuju sa onim koji slede iz nukleosinteze sledi da većinu Univerzuma čini ne-barionska, tamna materija. Dok je trajala rekombinacija, Univerzum se dovoljno ohladio, tako da je otpočela nukleosinteza koja je trajala samo tri minuta. Međutim, u tom periodu nisu bili proizvedeni elementi teži od litijuma, tako da su relativne brzine galaksija suviše velike da bi bile proizvedene samo barionskom materijom nastalom u procesu nukleosinteze. Zato se pretpostavlja da je u galaksijama postojala i tamna materija koja je generisala dovoljnu gravitacionu silu za opservirane relativne brzine galaksija. Takođe, nađeno je da za vreme rekombinacije barionska materija nije mogla da obezbedi potrebnu gustinu za formiranje zvezda i galaksija zbog čega je potrebno uvesti i tamnu materiju.\nSvetlosni zraci sa dve zvezde bivaju skrenuti gravitacijom Sunca, zbog čega izgleda kao da se zvezde međusobno udaljavaju.\nU teoriji Opšte relativnosti, Albert Ajnštajn je predvideo da putanja svetlosti može biti savijena prisustvom gravitacionog polja preko efekta koji se naziva gravitaciono fokusiranje. Ovaj fenomen je potvrdio Artur Edington tokom pomračenja Sunca 1919. godine što je bila značajna eksperimentalna potvrda Ajnštajnove teorije.\nSvetlost udaljene galaksije je savijena međupoljem koje potiče od bliskog jata.\nBilo koja velika galaksija ili jato galaksija može delovati kao gravitaciono sočivo: svetlost koju emituje objekt iza sočiva imaće karakterističnu ugaonu deformaciju i zbog slabog optičkog kvaliteta sočiva, izraženu sfernu aberaciju . Merenjem gravitacionog fokusiranja kosmolozi mogu da izračunaju masu tela u sredini kao i približnu raspodelu gustine. Ovaj metod je posebno moćan prilikom proučavanja efekata tamne materije.


Sa sednice Vlade Kosova (Foto Kim)\nAgencija za borbu protiv korupcije uputila je nedavno poziv javnim funkcionerima da prijave svoju imovinu. Kako je saopšteno iz ove agencije, od 4737 visokih javnih funkcionera za redovno godišnje prijavljivanje imovine, do danas je odgovorilo 1581 (33,14%), od ukupnog broja funkcionera koji dužni su da prijave imovinu.\nDirektor Agencije protiv korupcije Jil Bulješkaj poziva sve visoke javne funkcionere da odgovore na zakonske obaveze za prijavu imovine, je će u suprotnom Agencija za borbu protiv korupcije podneti krivičnu prijavu u skladu sa članom 430. Krivičnog zakonika.\nRedovno godišnje prijavljivanje imovine počelo je 1. marta i završiće se 31. marta 2022. godine, dok javni zvaničnici mogu prijaviti svoju imovinu putem fizičke prezentacije u kancelariji APK-a ili putem imejl adrese akk.deklarimi@rks-gov.net. Obrasci za prijavu imovine koji se šalju putem e-pošte moraju biti potpisani i skenirani od strane subjekata koji deklarišu.\n30.06.2022 Dva puta privođen zbog pevanja ‚‚Kosovo je srce Srbije‚‚ (296)


Alma Ras – Najpoželjniji poslodavac u kategoriji Fashion&Retail | Alma Ras - Dodir koji volim\nAlma Ras – Najpoželjniji poslodavac u kategoriji Fashion&Retail\n18.05.2017. u 11:33 | Vijesti\nAlma Ras, brend lider u proizvodnji finog rublja i spavaćeg programa, od ranije je poznata javnosti kao kompanija koja brine o zadovoljstvu svojih radnika. Priznanje za jednog od najpoželjnijih poslodavaca u proizvodnji i prodaji dobila je 2013. godine, jedan od tri najbolja poslodavca u Fashion&Retail sektoru proglašena je 2014. i 2015. godine, 2016. godine ušla je u TOP 10 najpoželjnijih poslodavaca, da bi ove godine 2017. osvojila prvo mjesto najpoželjnijeg poslodavca u kategoriji Fashion&Retail.\n„Iznimno nam je zadovoljstvo da su uposlenici kompanije Alma Ras, ali i oni koji to nisu, prepoznali našu brigu i ulaganje u sigurnost i zadovoljstvo radnika. Naša kompanija konstantno investira u razvoj svojih kadrova, kao preduslov za dalje usavršavanje, osposobljavanje i pripremu za rad u sve konkurentnijem poslovnom okruženju“ – riječi su g. Rasima Memagića, Izvršnog direktora kompanije Alma Ras.\nSamo u 2016. godini zaposleno je 227 radnika, da bi u 2017. godinu ova kompanija ušla sa ambicijom za dalje širenje proizvodnih i prodajnih kapaciteta, a samim tim i zapošljavanjem novih radnika u proizvodne pogone i maloprodajne objekte u Bosni i Hercegovini. U današnjem poslovnom svijetu kada mnogi ovladavaju tehnikama potrebnim za izradu veoma komplikovanih i sofisticiranih proizvoda, samo zadovoljni radnici čine razliku koja garantuje kvalitet i uspjeh na tržištu, što je menadžment ove kompanije prepoznao kao ključni sastojak poslovnog uspjeha, a koje nastoje kontinuirano njegovati i promovirati.\nPored svega navedenog, a prije svega zahvaljujući kvaliteti Alma Ras i Manners proizvoda, ova kompanija danas upošljava preko 1000 radnika na pet lokacija u 7 proizvodnih pogona, 13 maloprodajnih butika, tri franšizna centra, te tri outleta.


Radio Nešvil – Bogatić » Građani važni saradnici DRI Građani važni saradnici DRI – Radio Nešvil – Bogatić\n7. juna 2013. radionesvil\nPredsednik Državne revizorske institucije rekao je da su građani vrlo važni saveznici DRI u otkrivanju nepravilnosti u vezi sa trošnjem novca iz budžeta.„Građani nam se skoro svakodnevno obraćaju telefonom, mejlom i prijavljuju zloupotrebe u vezi sa trošnjem novca poreskih obeveznika“, kazao je Radoslav Sretenović na konferenciji „Civilno društvo i građani u procesu eksterne revizije“.\nPrema njegovim rečima, ponekad građani zbog nepoznavanja funkcionisanja DRI očekuju da odmah nakon njihove prijave institucija uputi državne revizore kod budžetskog korisnika za čije poslovanje smatraju da nije u skladu sa zakonom.\n„Međutim, način rada DRI je takav da Savet DRI krajem godine usvaja Plan revizije za narednu kalendarsku godinu i po tom planu revidira budžetske korisnike“, kazao je Sretenović.\nOn je naveo da je DRI institucija prepoznata po oštroj politici koju vodi i da to uviđaju i građani. Veoma je važno da DRI komunicira sa građanima, rekao je Sretenović i dodao da DRI svoje nadležnosti obavlja kompetentno, nezavisno i odgvorno i da u reviziji subjekata nema nedodirljivih.\n„DRI želi da doprinese poboljšanju života građana time što će odgovoriti na zahteve u pogledu odgovornosti i u pogledu iskorenjivanja korupcije“, kazao je Sretenovć.\nOn je kazao da je od ove godine DRI počeo i novu vrstu revizije – reviziju svrishodnosti poslovanja kojom će se proveravati ekonomičnost, efektivnost i efikasnost trošenja novca poreskih obvenika.\nNa konferenciji „Civilno društvo i građani u procesu eksterne revizije“ istaknuta je vaznost saradnje civilnog društva i građana s DRI kako bi se povećala odgovornost i transparentnost rada vlasti i ocenjeno da je javnost najbolji lek u borbi protiv korupcije.\nNa konferenciji, koju je organizovao Centar za evropske politike u saradnji sa DRI i uz podršku Projekta USAID-a za reformu pravosuđa i odgovornu vlast, govorili su i zamenica poverenika za informacije od javnog značaja i zaštitu podataka o ličnosti Stanojla Mandić i direktorka vladine Kancelarije za saradnju sa civilnim društvom Ivana Ćirković.\nSmenjen predsednik Skupštine opštine Bogatić Aleksandar Vuković.Vise o toku današnje sednice u prilogu Danke Zorbić.\n1. februara 2016. radionesvil Komentari su isključeni na Smenjen predsednik Skupštine opštine Bogatić Aleksandar Vuković.Vise o toku današnje sednice u prilogu Danke Zorbić.\nSuđenje za surovo ubistvo Tarića\n17. oktobra 2013. radionesvil Komentari su isključeni na Suđenje za surovo ubistvo Tarića


Ispred vrhovnog suda u Washingtonu zakazano okupljanje zbog zabrane abortusa – Kakanj-X\nNa 22 maj, 2019 105\nAktivisti koji se zalažu za pravo na abortus, uključujući nekoliko demokrata koji se kandidiraju na predsjedničkim izborima 2020. godine, zakazali su za danas okupljanje ispred vrhovnog suda u znak protesta zbog novih ograničenja abortusa u osam saveznih država, piše “Anadolu Agency“.\nPristalice zakona za zabranu abortusa kažu da je on namijenjen suprotstavljanju historijskoj odluci američkog vrhovnog suda iz 1973., tzv. odluci Rou protiv Vejda, prema kojoj je na nacionalnom nivou u SAD legaliziran abortus.\nAmerički senator Berni Sanders (Bernie), kongresmen Erik Svalvel (Eric) i gradonačelnik grada Saut Benda u Indijani, nalaze se među predsjedničkim kandidatima za koje se očekuje da govore na mitingu u utorak, izvještavaju mediji.\nNeki od novih zakona koje su donijeli republikanski državni zakonodavci najstrožija su ograničenja abortusa u SAD decenijama unazad.\nAlabama je prošle sedmice usvojila zabranu abortusa, uključujući i zabranu prekida trudnoća koje su rezultat silovanja ili incesta, osim ako je život žene u opasnosti.\nDruge države, uključujući Ohajo i Džordžiju, zabranile su abortuse osim u slučaju hitne medicinske intervencije od trenutka kada se čuje otkucaj srca fetusa, što može da se desi oko šeste sedmice trudnoće, odnosno prije nego što žena shvati da je trudna, prenosi agencija.\nStigao odgovor: Da li je generalna direktorica KCUS-a Sebija…


SSP: Vučićev režim napravio i godinama štitio Veljka Belivuka\nBeta 19. jula 2021. 13:50\nStranka slobode i pravde (SSP) upozorila je danas da se „lažima“ u medijima bliskim vlasti o navodnim vezama kriminalnog klana Veljka Belivuka i Dragana Djilasa i Marinike Tepić, funkcionerima SSP „kao nikada do sada crta meta na čelo“.\nReagujući na sinoćnju emisiju na televiziji Pink u kojoj je ministar unutrašnjih poslova Aleksandar Vulin prikazao fotografije brutalno ubijenih žrtava Belivukovog klana, iz SSP-a su naveli da „nikakve televizijske emisije i laži ne mogu da sakriju činjenicu da je upravo režim Aleksandra Vučića napravio i godinama štitio Belivuka“.\n„Da nije tako, Belivuk bi završio u zatvoru još 2017. godine nakon ubistva Vlastimira Miloševića usred bela dana u centru Beograda, kada su prvo pronadjeni, a onda po naredjenju iz vrha policije uništeni tragovi njegovog DNK na mestu zločina“, stoji u saopštenju.\nNavodi se da je Belivuk tada bio slobodan „iako je prema pravosnažnoj presudi već morao da bude na izdržavanju zatvorske kazne zbog prebijanja obezbedjenja direktora Partizana Miloša Vazure“.\n„Da je Belivuk tada zadržan u zatvoru i osudjen, on ne bi mogao da ubije ljude čija tela Vulin i Vučič prikazuju, niti da prodaje drogu sve ovo vreme“, naveli su iz SSP.\nOcenili su da istraga o Belivukovom kriminalnom klanu „nikada neće biti završena“ dok se ne utvrdi ko mu je iz „vrha vlasti omogućio da pored brojnih dokaza i krivičnih dela nesmetano reketira vlasnike ugostiteljskih objekata, švercuje drogu, prebija, maltretira, otima i ubija ljude“.\n„Da Vučićev režim ne odustaje od modela po kome ljudi iz kriminalnog miljea kontrolišu navijačke grupe pokazuje i oslobadjanje posle 6,5 godina zatvora Djordja Prelića koji je prvom presudom za ubistvo Brisa Tatona bio osudjen na čak 35 godina“, naveli su iz SSP-a i dodali da je tu odluku donelo veće Apelacionog suda kojim je predsedavao „muž ministarke pravde“.


Kremlj: Rusija nema veze sa migrantskom krizom, ali pokušava da pomogne u njenom rešavanju - 11.11.2021, Sputnik Srbija\nKremlj: Rusija nema veze sa migrantskom krizom, ali pokušava da pomogne u njenom rešavanju\nRusija nema veze sa situacijom sa migrantima na belorusko-poljskoj granici, rekao je portparol Kremlja Dmitrij Peskov. 11.11.2021, Sputnik Srbija\n„Rusija, kao i sve druge zemlje, pokušava da uloži napore kako bi se ta situacija rešila. Predsednik (Rusije Vladimir Putin) je u stalnom kontaktu sa svojim beloruskim kolegom“, dodao je Peskov, podsetivši da je juče ruski predsednik telefonom razgovarao o tome sa odlazećom nemačkom kancelarkom Angelom Merkel.Prema njegovim rečima, porast tenzija na granici Belorusije i Poljske, gde se sa obe strane nalaze naoružani ljudi, odnosno vojska, „sada je, verovatno, predmet najdublje zabrinutosti svih razumnih ljudi u Evropi“.O sankcijama „Aeroflotu“Peskov je takođe kritikovao vesti o mogućim sankcijama protiv ruske avio-kompanije „Aeroflot“.Ranije je agencija Blumberg saopštila da Evropska unija razmatra uvođenje sankcija avio-kompanijama, među kojima su i „Aeroflot“ i „Turkiš erlajns“, zbog situacije sa migrantima na poljsko-beloruskoj granici.Kompanija „Aeroflot“ demantovala je vesti o umešanosti u masovni prevoz migranata u Belorusiju. Kako je saopšteno, „Aeroflot“ ne obavlja redovne i čarter letove u gradove Iraka i Sirije, kao ni na relaciji Istanbul-Minsk. Kako je precizirano, tranzitno kretanje državljana tih zemalja preko teritorije Rusije je otežano, jer zahteva posebne vize. Kompanija ističe da će štititi sebe i svoje akcionare na sve moguće načine, pa i sudskim putem ako bude potrebno, jer „informacije o pretnji uvođenja sankcija mogu imati značajan negativan uticaj na operativne, finansijske aktivnosti kompanije i njenu kapitalizaciju“.\nrusija, evropska unija (eu), belorusija, kremlj, zajednica nezavisnih država (znd), migrantska kriza na belorusko-poljskoj granici\n11:43 11.11.2021 (Osveženo: 11:53 11.11.2021)\n© Sputnik / Alekseй MaйševMoskovski Kremlj i crkva Svetog Vasilija Blaženog\nRusija nema veze sa situacijom sa migrantima na belorusko-poljskoj granici, rekao je portparol Kremlja Dmitrij Peskov.\n„Rusija, kao i sve druge zemlje, pokušava da uloži napore kako bi se ta situacija rešila. Predsednik (Rusije Vladimir Putin) je u stalnom kontaktu sa svojim beloruskim kolegom“, dodao je Peskov, podsetivši da je juče ruski predsednik telefonom razgovarao o tome sa odlazećom nemačkom kancelarkom Angelom Merkel.\nPrema njegovim rečima, porast tenzija na granici Belorusije i Poljske, gde se sa obe strane nalaze naoružani ljudi, odnosno vojska, „sada je, verovatno, predmet najdublje zabrinutosti svih razumnih ljudi u Evropi“.\n„Što je najvažnije, radi se o nekoliko hiljada potpuno nezaštićenih ljudi koji zahtevaju da ih propuste na teritoriju EU preko Poljske, ljudi kojima Poljska uskraćuje to pravo. Ljudi ne razumeju to odbijanje, jer je Evropska unija ranije činila takve presedane. Takođe, ti ljudi ne žele da ostanu na teritoriji Belorusije“, dodao je portparol Kremlja.\nO sankcijama „Aeroflotu“\nPeskov je takođe kritikovao vesti o mogućim sankcijama protiv ruske avio-kompanije „Aeroflot“.\n„Hajde ipak da računamo na to da takve sumanute ideje postoje samo u takvim dezinformacijama. Već smo videli saopštenje kompanije da nisu obezbeđivali i da ne obezbeđuju prevoz migranata u Minsk, da ne učestvuju u tome. Pored toga, čak i ako neke kompanije to rade to ni na koji način ne protivreči nikakvim međunarodnim pravilima“, rekao je portparol Kremlja.\nRanije je agencija Blumberg saopštila da Evropska unija razmatra uvođenje sankcija avio-kompanijama, među kojima su i „Aeroflot“ i „Turkiš erlajns“, zbog situacije sa migrantima na poljsko-beloruskoj granici.\nKompanija „Aeroflot“ demantovala je vesti o umešanosti u masovni prevoz migranata u Belorusiju. Kako je saopšteno, „Aeroflot“ ne obavlja redovne i čarter letove u gradove Iraka i Sirije, kao ni na relaciji Istanbul-Minsk. Kako je precizirano, tranzitno kretanje državljana tih zemalja preko teritorije Rusije je otežano, jer zahteva posebne vize.\nKompanija ističe da će štititi sebe i svoje akcionare na sve moguće načine, pa i sudskim putem ako bude potrebno, jer „informacije o pretnji uvođenja sankcija mogu imati značajan negativan uticaj na operativne, finansijske aktivnosti kompanije i njenu kapitalizaciju“.